hardcore, Live Nation, metalcore\t 27.11.2013\nYhdysvaltalainen metallisen hardcoren lähettiläs Hatebreed nähdään pitkän odotuksen jälkeen klubikeikalla Suomessa. Vastikään uuden ”The Divinity of Purpose” -albuminsa julkaissut yhtye saapuu käskyttämään hc-faneja Helsingin Nosturille torstaina 17. huhtikuuta. Lämppäreinä keikalla nähdään suomalaiset hardcore-ylpeydet St. Hood ja Bolt. Keikkaliput tulevat myyntiin perjantaina 29. marraskuuta Tiketissä.\nTarttuvia riffejä ja mahtailevia soundeja tarjoavan, Conneticutissa perustetun hardcore-yhtyeen muodostavat Jamey Jastan (laulu), Chris Beattie (basso), Wayne Lozinak (kitara), Frank Novinec (kitara) ja Matthew Byrne (rummut). Ahkerasti vuosien mittaan kiertäneen Hatebreedin vetovoima piilee sen raivokkaissa ja uhmakkaan energisissä live-esiintymisissä. Grammy-ehdokkaanakin ollut yhtye on kiertänyt uransa aikana mm. Machine Headin, Napalm Deathin, Five Finger Death Punchin ja Lamb of Godin kaltaisten metallisuuruuksien kanssa.\nHatebreed aloitti vuonna 2010 valmistella kuudetta albumiaan alkuperäiskitaristi Wayne Lozinakin palattua yhtyeen riveihin. Uuden energian ja levy-yhtiön myötä yhtye julkaisi alkuvuodesta albuminsa ”The Divinity of Purpose”, jolla bändi palaa juurilleen suoraviivaisen punk-poljennon pariin. Hatebreed keikkaili Suomessa viimeksi kesällä festarikeikalla Sauna Open Airissa ja keväällä on luvassa odotetun klubikeikan vuoro.\nTo 17.4.2014 Helsinki, Nosturi\n‹ Pentagram saapuu Tampereelle\t› Hardcore-yhtye Blacklisted saapuu Suomeen


5 kuukautisfaktaa, jotka jokaisen naisen tulisi tietää - Terveys ja hyvinvointi - Voice.fi\n5 kuukautisfaktaa, jotka jokaisen naisen tulisi tietää\n16.10.2013 08:45 - Reija Saarinen\nKuukautiset ovat olennainen osa naisen elämää, mutta silti niihin saattaa liittyä jotain sellaista, jota kaikki eivät tiedä.\n1. Vuoto voi olla liiallista.\nRunsas vuoto on aivan tavallista, mutta siihen kannattaa silti kiinnittää huomiota, sillä liian runsas vuoto ei ole tavallista. Jos siis joutuu vaihtamaan tamponin tai siteen useammin kuin kolmen tunnin välein, tai jos kuukautiset kestävät pidempään kuin seitsemän päivää, kannattaa asiasta keskustella lääkärin kanssa. Hormonaalinen ehkäisy saattaa auttaa vähentämään vuotoa, ja samalla se helpottaa kipua.\n2. Kipuun kannattaa varautua ennakkoon.\nJoillakin naisilla kuukautisiin liittyy erittäin pahoja kipuja. Näiden naisten kannattaakin aloittaa kivunlievittäminen jo ennen kuin itse vuoto alkaa. Lääkityksen myötä kipu ei iske päälle niin kovana. Tietyt elintapojen muutokset saattavat myös helpottaa kipua. Kannattaakin siis liikkua, nukkua ja syödä terveellisesti.\n3. Kuukautisten ei tule tehdä elämästä vaikeaa.\nKuukautisten ei missään nimessä tule estää naista elämästä normaalia elämää. Tutkimusten mukaan 90 prosenttia naisista saa jonkinlaisia oireita, mutta suurin osa niistä on lieviä. 10-20 prosenttia sen sijaan saa oireita, jotka vaikuttavat elämään. Jos oireet estävät normaalin elämän, kannattaa suunnata lääkäriin.\n4. Raskaaksi voi tulla kuukautisten aikana.\nRaskaaksi tuleminen kuukautisten aikana on epätodennäköistä, mutta täysin mahdollista. Tämä johtuu siitä, että jokaisen naisen kuukautiskierto on erilainen. Jotkut naiset saattavat ovuloida esimerkiksi muutama päivä kuukautisten jälkeen. Tämä johtaa helposti raskauteen, sillä siittiöt elävät keskimäärin kolmesta viiteen päivää.\n5. Äidin kuukautisten loppuminen vaikuttaa tyttöön.\nOman äidin menopaussia kannattaa tarkkailla. Tämä siitä syystä, että äidin kuukautisten loppuminen saattaa enteillä ikää, jolloin tyttären oma menopaussi alkaa. Keskimäärin naisen viimeiset kuukautiset tulevat 51 vuoden iässä, mutta kaikki 40 ja 56 vuoden välillä on täysin normaalia.


Kunnan ajankohtaisista asioista saat tietoa kunnan kotisivuilta - PDF\nKunnan ajankohtaisista asioista saat tietoa kunnan kotisivuilta\nDownload "Kunnan ajankohtaisista asioista saat tietoa kunnan kotisivuilta www.hattula.fi."\nEija Pirjo Hakola\n1 Hattulan Yritysviesti 4 / 2013 Ajankohtaista Kunnanviraston palvelupisteen toiminta Juteinitalossa Kauppatie 3, Parola: keskiviikkona ja torstaina klo perjantaina klo Palvelupisteessä mm.: - maksusuoritukset (terveyskeskus ja kunnan omat laskut) - kuntosalin kausimaksut, avainpantit, myynti ja laskutus - lomakepalvelu ja kopiointi - kunnan virallinen ilmoitustaulu - kunnan saapuvan postin käsittely Ensi vuoden Hattulan Yritysviestin ilmestymisajat: 1/2014vk 7 2/2014vk 20 3/2014vk 36 4/2014vk 47 Kunnan ajankohtaisista asioista saat tietoa kunnan kotisivuilta\n2 Vieraskynä Sirpa Pietikäinen, europarlamentaarikko Hankintaanko sutta ja surkeutta vai laatua ja kestävyyttä? Euroopan unioni on uudistamassa julkisia hankintoja koskevaa lainsäädäntöään. Kyse ei ole marginaalibisneksestä, vaan julkisilla hankinnoilla on tärkeä merkitys taloudelle: julkiset hankinnat muodostavat noin viidesosan bruttokansantuotteesta sekä Suomessa että EU-alueella. Sillä mitä ihmisille tarjotaan kilpailutettujen julkisten palveluiden kautta, on väliä. Suomessa oli vuoden 2011 lopulla yli pk-yritystä, joissa työskentelee lähes puolet kaikkien suomalaisyritysten työvoimasta. Kuntien kilpailutuksiin nämä yritykset osallistuvat kuitenkin verrattain vähän, mikä kertoo kilpailutusten haasteellisuudesta ja byrokratiasta. Julkisilla hankinnoilla on merkittävä työllistämis- ja palveluvaikutus ja ne ansaitsevat sen mukaisen huomion. Yhden kiireisen virkamiehen työpanoksen sijaan julkiset hankinnat tulee ottaa koko talousalueen strategiseksi työkaluksi. Julkiset hankinnat ovat strateginen työkalu, joiden kautta voidaan saada aikaiseksi joko sutta ja surkeutta tai laatua ja kestävyyttä. Käytännössä tämä muutos toteutuisi hankintastrategioiden kautta. Näissä strategioissa kunnat ja muut toimijat määrittelisivät selkeästi, mitä ja milloin kilpailutetaan, mitä tehdään itse ja miten määritellään kilpailutettavien palvelujen laatu. Lisäksi jokaisen kilpailutuksen kohdalla on kuultava loppukäyttäjiä. On kaikkien kannalta parempi ratkaisu, että käyttäjiä kuullaan jo kilpailutusta suunniteltaessa eikä vasta sitten kun toimimaton taksipalvelu on jo tilattu tai huonosti käyttöön sopiva leikkipuisto valmistunut. Pienyrittäjyyden tukemiseen EU-lainsäädännön uudistus tarjoaa muutamia työkaluja. Uudistuksella luodaan yhtenäinen hankintadokumentti, joka on sama kaikilla EU-kielillä. Vain kilpailun voittajan tulee toimittaa kaikki kilpailussa vaadittavat dokumentit. Jo päätettyjen hankintojen pilkkomista pienempiin osiin myös tuetaan aiempaa voimakkaammin. Pienemmissä hankintaerissä paikallisilla pienyrityksillä on paremmat mahdollisuudet kilpailla ja pärjätä. Uusia uria halkovien pk-yritysten asemaa parannetaan myös edistämällä mahdollisuuksia innovaatioihin. Sen sijaan, että määritellään tarkasti hankittavan tavaran tai palvelun laatu, jätetään keinot tavoitteeseen pääsemiseksi avoimiksi, jolloin yritykset voivat innovoida tuotetta matkan varrella. Esimerkiksi jos tavoitteena on saada kaupunkiin uusi monitoimitila ikäihmisille, järjestetään julkinen kuuleminen siitä, mitä tilalta halutaan - sen enempää määrittelemättä minkälainen sen konkreettisesti pitää olla harjakorkeudessaan. Tällöin jätetään tilaa yrityksille innovoida lopputuotetta ja näin paikalliset erikoistuneet yritykset usein pääsevät oikeuksiinsa. Uudet hankintasäännöt tulevat voimaan reilun kahden vuoden kuluttua ja Suomessa on juuri käynnistynyt työ uusien EU-säännösten muuttamiseksi Suomen hankintalainsäädäntöön sopiviksi. Tässä työvaiheessa on tärkeä pitää mielessä, että EU-lakia ei ole tarkoitus soveltaa tiukimmalla mahdollisimmalla tavalla. Se on laadittu mahdollistamaan paras mahdollinen lopputulos hankintayksiköille, kilpailuihin osallistuville yrityksille ja yhteisöille sekä ennen kaikkea palvelujen loppukäyttäjille.\n3 Merven hyvän elämän yritysalue Merven hyvän elämän yritysalue on laajenemassa. Va. kehittämisjohtaja Janne Teeriahon vetämä projekti on hyvässä vauhdissa. Yhdessä hankkeen ohjausryhmän kanssa Teeriaho on työstänyt yritysaleen laajenemista, yhteyksien saamista alueelta suoraan moottoritielle sekä Etelä-Suomen bioenergiakeskusta. Etelä-Suomen bioenergiakeskus Bioenergiakeskuksen voidaan katsoa olevan valtakunnallinen hanke. Se on ilmastotavoitteiden sekä energia-, metsä-, liikenne- ja aluepolitiikan mukainen. Toteutuessaan keskus tuottaa uusiutuvaa kotimaista metsäenergiaa biokaasuna Helsinkiin ja Tampereelle asti. Puuta hankitaan noin km säteeltä, mikä tarkoittaa, että raskaan liikenteen keskimääräinen vuorokausiliikenne on noin kuormaa arkipäivisin. Tässä vaiheessa aluevaraukset ovat hyväksytyssä, ei vahvistetussa, 1. vaihemaakunta-kaavassa ja osayleiskaavassa. Puun saatavuudesta on tehty kolme selvitystä ja neljäs tarkentava selvitys on käynnistynyt tänä syksynä. Hankkeen liikenne- ja työllistämisvaikutukset on myös selvitetty. Merven yritysalueen kehittäminen hanke on saanut ELY:n rahoitustukea. Suora yhteys moottoritielle Hattulan kunta on hankkinut viime vuosina maata moottoritien liittymäalueelta. Alustavasti on suunniteltu, että yhteys VT 3:een tulisi Kappakallion levähdysalueen kohdalle. Sen takia uudet innovatiiviset valtatieliittymien toteutusmallit on otettu tarkasteluun. Huomattavia taloudellisia etuja saadaan, kun olemassa olevien levähdysalueiden ja niiden ramppien hyödyntäminen eritasoliittymän toteutuksessa otetaan käyttöön.\n4 Hattulan Vuoden Yrittäjät valittu. Hattulan Vuoden 2013 yrittäjäpalkinnon saivat Mierolan silta Cafén yrittäjät Johanna Viitalähde-Ahava (vas.) ja Piia Parri. Tunnustuksen ojensivat kunnanjohtaja Heidi Rämö ja Yrittäjien puheenjohtaja Meiju Honkavuori. ******************************************************************************* Kunnanviraston palvelut Pappilanniemessä Kunnanvirasto on jo muuttanut pääosin Pappilanniemeen (Pappilanniementie 9 A). Pappis sai ensimmäiset toimistot kesän alussa ennen juhannusta. Perusturva muutti tuolloin Juteinitalosta uusiin tiloihin. Syys- lokakuun vaihteessa muuttivat hallintoyksikkö rakennuksen neljänteen kerrokseen ja varhaiskasvatus kolmanteen kerrokseen. Marraskuun loppuun mennessä muutti rakennusvalvonta Pappilanniemen ensimmäiseen kerrokseen. Samaan aikaan muutti tekninen yksikkö kolmanteen kerrokseen. Sen jälkeen vanhaan kunnanvirastoon ei jäänyt enää toimintaa. Juteinitaloon siirtyy palvelupiste ja Pappilanniemeen tulee toinen palvelupiste. Tutut ihmiset palvelevat kuntalaisia Pappiksen eteisaulassa. Heiltä voi kysyä rakennuksen palveluita ja missä eri toimistot sijaitsevat. Puhelinnumerot ja sähköpostiosoitteet säilyvät samoina.\n5 Simon palsta NUORILLE TYÖTÄ YRITYKSILLE TYÖVOIMAA Työkokeilu Tarjoamalla mahdollisuuden työkokeiluun työnantaja voi auttaa nuorta ammatinvalinnassa tai työmarkkinoille palaavaa osaamisensa kartoittamiseen. Työkokeilussa henkilö tutustuu ammatteihin ja työympäristöön käytännössä. Työkokeilu ei ole työsuhde. Työkokeilun tavoitteena on ammattivalinta- ja uravalintojen selvittäminen sekä työmarkkinoille paluun tukeminen. Työkokeilun järjestäjänä voi olla yritys, yksityinen elinkeinoharjoittaja, yhteisö, säätiö tai valtion virasto tai laitos. Työantaja tehtävänä on ohjata ja valvoa työtehtävissä aidossa työympäristössä. Kestoltaan työkokeilu on korkeintaan kuusi kuukautta, mutta käytännössä usein 1 3 kuukauden mittainen kokeilu on riittävä. Sopimuksia voidaan tarvittaessa tehdä useampia peräkkäin. Lisätietoa saat Hämeen työ- ja elinkeinotoimistosta / Marita Pääkkönen, puh , s-posti Sanssi Sanssi -työntekijän kanssa tehdään normaali työsopimus. Sopimus voi olla määräaikainen, toistaiseksi voimassa oleva, oppisopimuskoulutus, kokoaikainen tai osa-aikainen. Työssä täytyy noudattaa alan työehtosopimusta, ja työnantaja pitää maksaa nuorelle työehtosopimuksen mukainen palkka. Tässä nuorella tarkoitetaan alle 30-vuotiasta, ja hänen pitää olla työtön, joka on ilmoittautunut työttömäksi työnhakijaksi TE -toimistoon. Työnantaja saa palkkatukea noin 700 euroa kuukaudessa. Tukea pitää hakea ennen nuoren palkkaamista hyvissä ajoin ennen työn alkamista. Tarkemmin edellytyksistä ja muista asioista saat TE -toimistosta. Etsivä nuorisotyö ja yrittäjäverkosto Hattulan kunnan ylläpitämä nuorten työpaja Veijarin henkilökunta sekä etsivät nuorisotyöntekijät auttavat työantajia hakemusten teossa ja opastavat alussa nuoria työelämään. Hattulassa on kaksi etsivää nuorisotyöntekijää. Nuorten työllistämisestä ovat vastuussa Annukka Venetmäki, puh , annukka.venetmaki(at)hattula.fi ja toisena etsivänä toimii Tiina Tuori, puh , tiina.tuori(at)hattula.fi. Annukan vastuualueena on pajalla olevat nuoret ja Tiinalla nuoret, jotka ovat esim. työkokeilussa. Kunnassa on perustettu yhteistyössä yrittäjien kanssa yrittäjäverkosto, johon kaikki halukkaat yrittäjät voivat ilmoittautua. Tarkoituksena on koota yhteen niitä yrittäjiä, jotka ovat halukkaita ottamaan nuoria työkokeiluun tai Sanssiin.


Nälkäpeli (The Hunger Games) - smackthejack.net - kulttuuria ja viihdettä\n7.11.2013 / Jukka L. Savolainen / DVD-arvostelut\nKäsikirjoitus: Suzanne Collins, Billy Ray, Gary Ross\nTuotanto: Nina Jacobson, Jon Kilik\nPääosissa: Jennifer Lawrence, Josh Hutcherson, Liam Hemsworth, Elizabeth Banks, Woody Harrelson, Stanley Tucci, Donald Sutherland, Lenny Kravitz\nJennifer Lawrencen esittämä Katniss on nuori tyttö, joka asuu äitinsä ja nuoremman siskonsa kanssa alueella 12, joka muuttui entisen Pohjois-Amerikan köyhimmäksi alueeksi kauan aikaa sitten käydyn sodan johdosta. Alueen ihmisistä valitaan osallistujat joka vuosi järjestettävään tosi-tv-kilpailuun Nälkäpeli. Se on kilpailu, jossa isoveljenä toimiva presidentti Snow (Donald Sutherland) testaa, minkä alueen kilpailijat selviävät epäinhimillisyyksistä kuolematta ennen kisan loppua. Jokainen kilpailija arvotaan alueiden aukeilla ”toreilla” ja niin myös alueella 12. Arvonnassa kisaan lähtee Katnissin nuorempi sisko, mutta isonsiskon vääntämisen johdosta tämä vapautetaan ja loistavana jousiampujana tunnettu Katniss lähtee kisaan mukaan. Hän saa taistelukaverikseen Peeta Mellarkin (Josh Hutcherson), joka saa nuoren neidon aika ajoin hermostumaan. Taistelu alueen tulevaisuudesta ja henkiinjäämisestä on alkanut!\nElokuva perustuu Suzanne Collinsin samannimiseen tieteisromaaniin. Hän on ollut työstämässä elokuvan käsikirjoitusta, mikä ei ole aivan tavanomaista, mutta joskus näitäkin tapahtuu. Siinä missä aikuinen mies vaivaantui ja lopetti Twilightin siirappimaisen vampyyrilällyn katselun heti kerrasta, niin Nälkäpeli jätti todella suuren nälän. Tässä on sellaista meininkiä, että vanhempikin setä voi katsella hyvällä mielellä. Siinä on sopivasti sci-fiä, toimintaa, hyvä tarina ja ennen kaikkea mainiot näyttelijäsuoritukset. Majava-elokuvassa Mel Gibsonin tytärtä esittänyt Jennifer Lawrence todella lunastaa lupauksensa loistavana näyttelijättärenä, jossa yhdistyy laracroftmainen toiminnallisuus ja uskottava tunneskaala. Eikä pekkaa pahemmaksi jää Mellarkia esittävä Hutcherson, joka on sopivan nörtti, mutta kuitenkin roolissaan juuri hyvä vastapari Lawrencen roolihahmolle. Nälkäpeli on yksi parhaista nuorekkaalle yleisölle suunnatuista leffoista!\nEnsimmäinen levy sisältää pelkästään elokuvan. Toisella levyllä on sitten tarjolla runsaasti lisämateriaalia. Tutustutaan kirjailija Suzanne Collinsin luomaan Nälkäpelin kirjalliseen maailmaan ja siihen mistä kaikki sai alkunsa. Ohjaaja Gary Rossia haastattelee Elvis Mitchell. Mukana on myös ”propagandaelokuva” Lisäksi tutustutaan elokuvan tekemiseen ja varsinkin kuinka kontrollihuone on toteutettu. Tietenkin mukana on elokuvan markkinointimateriaalia kuten trailereita ja valokuvia.\nPhoto’s copyright by Nordisk Film, 2012


Ajankohtaista - Sivu 7 34:stä - Kuuloliitto\nYleisimmin ihmisten unta ja oleskelua häiritsevät tieliikenteen ja lähinaapureiden aiheuttama melu. Tämä käy ilmi THL:n tuoreesta selvityksestä, jossa ensimmäistä kertaa tarkasteltiin, miten häiritseviksi ihmiset kokevat eri ympäristömelun lähteet omassa arjessaan. Selvityksen mukaan hyvin häiritsevänä tieliikennemelun koki arjessaan 4,8 prosenttia ja lähinaapureiden melun 4,5 prosenttia vastaajista. ”Tieliikennemelun haitat on yhteiskunnassa vähitellen tiedostettu. Vastedes myös naapuruston aiheuttaman […]\nKysely: Kasvomaskien käyttö syrjäyttää kuulovammaisia\nKuuloliiton tekemästä kyselystä käy ilmi, että kasvomaskien käyttö on vaikeuttanut merkittävästi kuulovammaisten arkea. Puheesta selvän saaminen lääkärin vastaanotolla tai kaupassa hankaloituu, eikä viestintä ole saavutettavaa. Suomessa on arviolta 800 000 henkilöä, jolla on jonkin asteinen kuulonalenema. Kuuloliitto toteutti kyselyn, jolla selvitettiin, ovatko vastaajat kokeneet vaikeuksia kasvomaskien takia. Kyselyyn vastasi yhteensä 337 henkilöä. Heistä 99 prosenttia oli kohdannut tilanteita, joissa puheesta selvän saaminen oli vaikeutunut. Vastausten perusteella kasvomaskiaika syrjäyttää kuulovammaisia yhteiskunnasta ja […]


terveystalo – 1… 2… 3… let's do it!\nTag Archives: terveystalo\nSillanrakennusta terveemmän työelämän puolesta\nPosted on 2 lokakuun, 2018 by firemaria\nLiikunta ja nukkuminen ovat tutkimusnäytön valossa vaikuttavimpien keinojen joukossa saada suomalainen työelämä jaloilleen. Kuulostaa ehkä saman toistolta ja kuluneen kliseiseltä mutta näin se vaan on. Näiden molempien osalta tuntuu tieteessä löytyvän jo hyvinkin täsmälliset vastaukset kysymyksiin: ’Mitä?’, ’Miten?’ ja ’Kuinka paljon?’. Liikunnalla on tässä suhteessa vähän pidemmät perinteet mutta uni on tieteellisen evidenssin määrässä tehnyt hurjaa kiriä viime vuosina. Yhtä kaikki, isoja juttuja molemmat. Tuntuukin tärkeältä olla mukana kehittämässä palvelua, joka pureutuu suoraan näihin.\nKehittäessäni Oma Valmentaja -palvelua Terveystalossa on johtoajatuksena koko ajan ollut pitkäaikainen oma haaveni ja visioni: Toimiminen sillanrakentajana työterveyden, eli terveydenhuollollisen liikuntaneuvonnan sekä yksityisten liikuntapalveluiden välillä.\nSillanrakentaja viittaa sananakin siihen että haluamme työterveyden palveluntuottajina toimia yhteistyössä liikunta- ja valmennuspalveluiden tarjoajien kanssa. Oma Valmentajan ei siis ole tarkoitus toimia kuntosaliohjaajana tai personal trainerina saati kilpailla näistä palveluista paikallisten kuntosalien ja valmentajien kanssa. Päinvastoin, uskon että yhteistyöllä saavutamme kaikkien kannalta parhaan lopputuloksen!\n”Oma Valmentaja saattaa yksilön hänelle sopivan polun alkuun ja kävelee pätkän matkaa vielä rinnallakin mutta saattelee hänet sitten vähitellen eteenpäin.”\nOlemme nyt kouluttaneet n. 80 Oma Valmentajaa maan laajuisesti juuri tähän sillanrakennusprojektiin. Oma Valmentaja on työfysioterapeutti, jonka erityisosaamiseen kuuluu työelämän ja arjen kuormitustekijöihin sopeutettu liikunnan täsmäsuunnittelu ja täsmäannostelu eri vaivojen tai sairauksien ennaltaehkäisyssä ja hoidossa. Oma Valmentaja auttaa asiakasta löytämään oman tavoitteensa, motivaatiotekijänsä sekä omat voimavaransa mitä terveisiin elämäntapoihin tulee ja auttaa tätä myös näkemään, terveyden näkökulmasta, mikä liikunta on hänelle kulloinkin hyvästä ja mitä puolestaan on syytä välttää. Sillä jos ihan totta puhutaan, niin kaikki liikunta ei ole kaikille hyvästä. Ainakaan kaikissa tilanteissa. Ja joskus on jopa parempi antaa olla ja keskittyä muihin hyvinvoinnin rakennuspalikoihin – vaikka siihen nukkumiseen. Mutta pääasiassa uskon siihen, että ihmisiä voi korjata oikeanlaisen liikkeen ja liikunnan avulla.\n”Sillä jos ihan totta puhutaan, niin kaikki liikunta ei ole kaikille hyvästä. Ainakaan kaikissa tilanteissa.”\nOma Valmentaja laatii omaa, laajaa asiantuntemustaan käyttäen asiakkaalle räätälöidyn ja täsmäytetyn liikuntasuunnitelman, joka ottaa huomioon työkuormituksen, arjen stressitekijät, unen ja palautumisen laadun, mahdolliset sairaudet ja kivut sekä henkilön yksilölliset resurssit omaehtoisen liikunnan suhteen. Resurssit tarkoittavat tässä yhteydessä sekä henkisiä, ajallisia että taloudellisia voimavaroja. Oma Valmentaja saattaa yksilön hänelle sopivan polun alkuun ja kävelee pätkän matkaa vielä rinnallakin mutta saattelee hänet sitten vähitellen eteenpäin. Tähän tarvitaan luotettavia ja asiantuntevia yhteistyökumppaneita jokaisella toimipaikkakunnallamme kautta maan.\nOma Valmentaja voi auttaa asiakasta löytämään sopivan kuntosalin ja tehdä ensimmäisen kuntosaliohjelmankin, mutta tavoitteena tulee mielestäni pitää yhteistyötä paikallisten kuntosalien ja itsenäisten ammatinharjoittajien kanssa siten, että asiakkaat voivat turvallisesti ja saumattomasti jatkaa liikunnan sekä terveiden elämäntapojen noudattamista työterveydestä saamansa ohjauksen jälkeenkin – joko itsenäisesti tai yhteistyötahon tarjoamassa ohjauksessa.\n”Tähän tarvitaan luotettavia ja asiantuntevia yhteistyökumppaneita.”\nKaikki valmennettavat eivät toki halua suunnata kuntosalille, eikä se välttämättä ole kaikkien kohdalla edes relevanttia. Tällöin Oma Valmentaja käyttää asiantuntemustaan ja laatii sellaisen liikuntaohjelman, joka yhtäältä kehittää haluttuja ominaisuuksia tai antaa halutun vasteen seurattavien terveysparametrien valossa, mutta jota asiakas toisaalta pystyy toteuttamaan juuri hänelle mieluisassa ympäristössä.\nOma Valmentajalla on siis tärkeä rooli sillanrakentajana ja liikuntamatkan onnistuneen alun sekä katkeamattoman jatkumisen varmistajana. Yhteistyötahoilla on näiden kannalta vähintäänkin yhtä tärkeä rooli.\nJos siis toimit kuntosaliyrittäjänä, liikunnanohjaajana tai personal trainerina millä tahansa Terveystalon toimipakkakunnista ja haluat olla mukana toteuttamassa tätä suomalaisen työelämän ryhtiliikettä, kuulen mielelläni sinusta!\nOta yhteyttä LinkedIn:n (Maria Finell), Facebookin (@mariavalmentaja) tai sähköpostin [maria (at) terveystalo (piste) com] kautta niin nostetaan yhdessä Suomi jaloilleen – yksi ihminen ja yksi työpaikka kerrallaan!\nPosted in Treeni, Työelämä, Yleinen\tAvainsanat: liikunta, omavalmentaja, terveys, terveystalo, Työelämä, valmennus, yhteistyö\tJätä kommentti\nTerveemmän (työ)elämän puolesta\nPosted on 23 syyskuun, 2018 by firemaria\nMinulla on ollut kunnia päästä eturiviin. Eturivi ei usein ole se suosituin paikka, mutta kun puhutaan taistelusta terveemmän elämän ja työelämän puolesta, on melko hienoa voida sanoa, että olen vahvasti mukana.\nOlen etuoikeutetusti päässyt mukaan kehittämään työfysioterapiatoimintaa Terveystalossa ja mm. Oma Valmentaja Työterveydessä -palvelun prosessia ja sisältöä. Työterveys on lukujen valossa yksi vaikuttavimpia kanavia saada Suomi jaloilleen.\nOma ajatukseni valmennuksessa ja kaikessa terveyteen kohdistuvassa toiminnassa on: Enemmän ei ole parempi. Parempi on parempi. Ja kohdennettu on kaikkein paras. Tämä pätee ennen kaikkea liikuntaan, jolla voidaan joko romuttaa tai pelastaa oma terveys.\nMeillä työterveydessä työskentelevillä valmentajilla on kaikki mahdollisuudet kohdistaa liikunta (tai karsia liika rasitus) täsmälleen oikeaan saumaan asiakkaalle. Tunnemme asiakkaan terveyteen vaikuttavat muuttujat, ihmisen fysiologian eri asioiden äärellä ja työelämän vaatimukset. Terveystalossa meitä helpottaa myös avainlipputunnustuksen saanut, sähköinen seurantajärjestelmä. Kiitos siitä! Myös kuntosaliyrittäjänä ja fysiikkavalmentajana kuntosalimaailmassa toimineena tiedän, että nämä kaikki ovat avain onnistumiseen silloin, kun liikunnan keinoin tavoitellaan parempaa terveyttä tai jopa sairauden parantumista.\nEnemmän ei ole parempi. Parempi on parempi. Ja kohdennettu on kaikkein paras.\nHuipputekijöiden pitäminen huipulla on onnistuneen yhteistyön tulos, jossa yrityskulttuuri, johtaminen ja itse tuloksen tekijöiden eli työntekijöiden suorituskyky näyttelevät suurta osaa.\nOlemme siis siirtymässä aikaan, jossa työterveydelläkin on yhä vankempi rooli yritysmaailman toimintakentässä. Uskon, että ne organisaatiot, jotka tämän ymmärtävät ja omaksuvat tulevat olemaan tulevaisuuden suunnan näyttäjiä ja menestyjiä. Työkykyyn satsaaminen kannattaa nyt enemmän kuin koskaan!\nPosted in Työelämä, Yleinen\tAvainsanat: asiantuntijuus, omavalmentaja, terveystalo, Työelämä, työterveys\tJätä kommentti


Huoli lapsista | Laitilan Sanomat\nViime perjantaina Laitilan Sanomat kertoi, että Laitilassa on ryhdytty rakentamaan kaupungin omaa toimintamallia kiusaamisen kitkemiseksi. Tavoitteena on löytää toimivia keinoja niin varhaiskasvatuksen, koulujen kuin harrastustoimijoidenkin käyttöön.\nKiusaaminen ei ole mikään ainoastaan kouluympäristössä esiintyvä henkisen ja fyysisen väkivallan muoto. Koulukiusaaminen tai -väkivalta heijastelee suurelta osin koko ympäröivää yhteiskuntaa. Eikä koulussa tapahtuva väkivalta ja kiusaaminen ole tietenkään vain koulun asia. Se on meidän kaikkien asia.\nEsimerkiksi lasten toisiin lapsiin harjoittaman kiusaamisen ja väkivallan vinkkelistä ei ole yhdentekevää, miten aikuiset kohtelevat toisiaan työpaikoilla, parisuhteissa tai vaikkapa sosiaalisen median alustoilla. Tai miten aikuiset kohtelevat omia tai muiden lapsia.\nLaitilan sivistysjohtaja Susanne Laaksonen toi viime viikolla valtuuston kokouksessa julki huolen, jonka muun muassa tuoreet Kouluterveyskyselyn tulokset ovat herättäneet: laitilalaisten lasten ja nuorten hyvinvointi on monin osin heikentynyt.\n”Laitilalaisista 8.- ja 9.-luokkalaisista tytöistä noin joka viides on kokenut seksuaalista väkivaltaa viimeksi kuluneen vuoden aikana.”\nKouluterveyskysely kertoo esimerkiksi lasten ja nuorten seksuaalisen häirinnän lisääntyneen. Esimerkiksi 10–11-vuotiaista laitilalaistytöistä noin 9 prosenttia – eli lähes joka 10. tyttö – on kokenut seksuaalista kommentointia, ehdottelua tai seksuaalisten kuvien näyttämistä viimeisen vuoden aikana.\n8.- ja 9.-luokkalaisista laitilalaistytöistä useampi kuin joka viides on kokenut seksuaalista väkivaltaa, esimerkiksi pakottamista riisuutumaan tai kehon intiimialueiden koskettelua vasten omaa tahtoa, viimeisen vuoden aikana. Saman ikäluokan tytöistä noin puolet on viimeisen vuoden aikana kokenut häiritsevää seksuaalista ehdottelua tai häirintää.\nLuvut vetävät vakavaksi.


Katsastusasema • Autokatsastus ja rekisteröinnit | Kangasalan Autokatsastus Oy\nKattavat katsastuspalvelut Kangasalan Lentolassa\nKangasalan Autokatsastus Oy tarjoaa monipuoliset katsastuspalvelut kaikkiin ajoneuvoluokkiin Kangasalla. Katsastusasemamme toimii Lentolan alueella, helppojen ja nopeiden kulkuyhteyksien varrella.\nVoit ajaa henkilöauton katsastukseen suoraan drive-in-tyyppisesti tai voit halutessasi varata ajan. Huomioithan, että raskaan kaluston katsastukset teemme vain ajanvarauksella.\nMonipuoliset katsastus- ja rekisteröintipalvelut edullisesti\nKangasalan Autokatsastus Oy on paikallinen yritys, joka tarjoaa laadukkaita katsastuspalveluja. Olemme yrittäjävetoinen ja palveleva katsastusasema sinua ja ajoneuvoasi varten.\nAloitimme autokatsastustoimintamme vuonna 2008. Meiltä saat aina takuuvarmasti ystävällistä asiakaspalvelua ja katsastuspalvelut aina määräaikaiskatsastuksista rekisteröinti- ja muutoskatsastuksiin.\nKatsastuspalvelujen lisäksi saat meiltä kaikki auton rekisteröintiin liittyvät palvelut, kuten omistajanvaihdokset, liikennekäyttöönotot ja liikennekäytöstäpoistot.\nTänään keskiviikkona(17.6) olemme vielä avoinna normaalisti klo 9-17.\nTorstaina (18.6) asema sulkeutuu klo 16.00 mennessä. Ilmoittaudu katsastukseen klo 15 mennessä. Torstaina emme suorita rekisteröinti- ja muutoskatsastuksia emmekä kuorma-autojen määräaikaiskatsastuksia.\nPerjantaina (19.6), Juhannusaattona olemme suljettuna ja palaamme töihin maanantaina 22.06.\nOikein mukavaa ja lämmintä Juhannusta Teille kaikille ja kaikille teille. ... Katso lisää!Näytä vähemmän!\n» Luotettava ja ammattitaitoinen katsastusasema Kangasalan Lentolassa «\nMääräaikaiskatsastuksessa tarkistetaan ajoneuvon kunto ja rekisteriin merkityt tiedot. Määräaikaistarkastuksessa tarkistetaan, että autosi on turvallinen ajettavaksi, eikä ole haitaksi ympäristölle. Kangasalan Autokatsastus Oy katsastaa autosi nopeasti ja ammattitaitoisesti.\nMuutoskatsastus on katsastus, joka suoritetaan ajoneuvon muutosten hyväksymiseksi ja rekisteriin merkittyjen tietojen muuttamiseksi tai täydentämiseksi. Esim. henkilöautosta pakettiauto tai toisin päin, moottorimuutos, alustasarja, rengas- ja vannemuutokset. Yleisemmin sanoen rakennemuutokset ja ajoneuvon verotukseen liittyvät muutokset.\nMeillä käyvät maksuvälineinä käteinen, pankkikortit sekä yleisimmät luottokortit. Hinnat sis. alv 24% ja määräaikais-, muutos- ja rekisteröintikatsastushinnat TRAFIn viranomaismaksun 2,70 €.\n» Henkilöautojen katsastukset - drive in tai varaa aika! «\nAjoneuvojen liikennekäyttöönotot • Liikennekäytöstäpoistot • Omistajanvaihdokset\nKangasalan Autokatsastus Oy tarjoaa kaikki ajoneuvosi rekisteröintiin liittyvät palvelut, joita ajoneuvosi tarvitsee elinkaarensa aikana. Teemme muun muassa auton liikennekäyttöönotot ja liikennekäytöstäpoistot sekä omistajanvaihdokset kaikkiin ajoneuvoluokkiin. Meiltä saat myös vakuutukset.\nRekisteritiedoissa tapahtuvat muutokset tulee ilmoittaa seitsemän päivän kuluessa. Rekisteri-ilmoitukset ajoneuvon liikennekäytöstäpoistosta ja liikennekäyttöönotosta tehdään aina kuluvana päivänä.\nAja meille. Autamme mielellämme kulkuneuvosi rekisteröinnissä! Trafin sivuilta löydät lisätietoja katsastukseen ja rekisteröintiin liittyen.\nKevyen kaluston katsastukset osoitteessa Lentolantie 12. Kevyeen kalustoon kuuluvat muun muassa henkilö- ja pakettiautot. Katsastamme Lentolassa myös kevyet pakettiautomaiset kuorma-autot. Katsasta autosi helposti ilman ajanvarausta!\nPerävaunujen katsastus vain ennalta sopien ajanvarauksella. Lentolantie 12:ssa ei ole käytössä tarkastuskuilua. Käytämme perävaunujen katsastuksessa RKH Oy:n tiloja osoitteessa Pajatie 2–4, 36220 Kangasala.\nRaskaan kaluston katsastukset vain ajanvarauksella. Raskaan kaluston katsastukset teemme RKH Oy:n tiloissa Lentolassa osoitteessa Pajatie 2–4, 36220 Kangasala.\n» Rekisteröinnit ja omistajanvaihdokset nopeasti ja huolellisesti «\nLähetä viesti oheisella lomakkeella, niin palaamme mahdollisimman pian asiaan!\nPuh. 03-379 0008\nTietosuojaseloste | ekangasala.fi | edullinenkatsastustampere.fi


maaliskuu 2015 - Concealed Wines Finland\nMonthly archive for maaliskuu 2015\nHome → 2015 → maaliskuu\nNykyään vallitsee ennennäkemätön terveystrendi, ja televisiosta tulee ruoanlaitto-ohjelmia toinen toisensa jälkeen. On tärkeää löytää tasapaino terveellisen ruokavalion ja nautintojen välillä. Valkoviiniä pidetään usein punaviiniä terveellisempänä valintana ruoan kanssa. Alla kerromme, miksi valkoviini sisältää vähemmän kaloreita kuin punaviini. Joissakin ruokavalioissa alkoholi nimetään syyksi painonnousuun. Toisissa laihdutuskuureissa, kuten samppanjadieetissä,\nKatkaravut ovat meren antimista suosituimpia äyriäisiä ja niitä voidaan käyttää monenlaisissa ruokalajeissa. Katkaravut ovat suosittuja niin alkuruoissa kuin pääruoissakin. Valkoviini katkarapujen kanssa on loistava makuyhdistelmä. Alla listaamme, mitä sinun tulee ottaa huomioon valitessasi valkoviiniä nautittavaksi katkarapujen kanssa. Yleensä katkaravut nautitaan raikkaiden tai hapokkaiden valkoviinien kanssa. Myös hieman\nKana kaikissa muodoissaan on sekä nuorten että vanhempien suosima ruoka-aine. Kanaa voi valmistaa monilla eri tavoilla, ja sitä voidaan yhdistää melkein mihin tahansa. Tämän vuoksi myös kanalle sopivia viinejä on useita. Alla annamme vinkkejä kanaruokien kanssa nautittavan viinin valintaan. Mikä on tärkeintä valittaessa kanaruoan kanssa nautittavaa viiniä?\nViini tacojen kanssa\nPerjantai-iltana viikonlopun koittaessa monet pitävät taco-illan. Tacoja on helppoa valmistaa, ja jokainen voi valita täytteensä itse. Ruotsissa tacot ovat todellista perjantairuokaa, samoin lasillinen viiniä on perjantain juoma. Mutta mikä juoma tacojen kanssa kannattaa valita? Vastaus löytyy alta. Yleisellä tasolla puhuttaessa tacoissa kohtaavat monet eri maut. Maut vaihtelevat\nLammas on arkiruokaa Välimeren keittiössä. Pohjoismaissa lammasta nautitaan sekä eksoottisissa ruoissa että perinteisenä lammaspaistina. Viini sopii erittäin hyvin lampaan kanssa ja vahvistaa makuelämystä. Alla listaamme asioita, joita kannattaa ottaa huomioon valittaessa viiniä lampaalle. Myös Lähi-idässä, Kiinassa ja Intiassa valmistetaan lammasta sekä taloudellisista ja uskonnollisista syistä. Lammasta on\nViini rapujen kanssa\nLoppukesän koittaessa illallinen ulkona paperilyhtyjen valossa on tavallinen näky ainakin Ruotsissa. Rapukausi on sesonkiaikaa. Rapujen kanssa tarjotaan usein snapseja ja olutta, mutta aivan yhtä hyvin tarjottavaksi sopii viini. Moni epäröi viinin yhdistämistä rapuihin. Alla vinkkejämme viinivalintaan. Kuten kaikkien suositusten kanssa, viinin tarkoitus on korostaa ruuan makua. Rapujen\nViiniä ja grilliruokaa\nHeti kun alkukesän aurinko alkaa lämmittämään, otetaan pohjoismaissa grilli esiin ja aloitetaan grillikausi. Tosiasia on, että ensimmäiset grilli-illat sujuvat yleensä palelevien vieraiden kanssa, joten grilliruoka tulisi nauttia hyvän viinin kanssa. Viinin valinta riippuu siitä, mitä lihaa grillataan ja mitä lisukkeita on tarjolla. Alta löydät muutamia vinkkejä viinin\nValkoviinin yhdistäminen kalan kanssa ja punaviinin yhdistäminen lihan kanssa ei enää ole pakollista. Tapamme nähdä makuyhdistelmät ovat muuttuneet. Tänä päivänä voimme yhdistää punaviiniä kalan kanssa huoletta. Alla löydät vinkkejä siitä, mitä kannattaa ottaa huomioon punaviiniä valittaessa. Tanniininen punaviini kalan kanssa ei ole suositeltavaa, mutta jos kala on\nGI, LCHF, ISO – terveystrendien lyhenteet ovat valloillaan. Nyky-yhteiskunnassa painotetaan paljon treenaamisen, oikean ruokavalion ja ulkonäön merkitystä. Nautintoaineena viini ei sovi tähän yhtälöön, mutta kalorimäärän puolesta jokainen voi nauttia lasillisen silloin tällöin. Mutta kuinka paljon punaviinissä on kaloreita? Vastauksen löydät alta. Usein unohdetaan, että juomat sisältävät\nViininkellarin omistaja voi hakea tarvittaessa viinejä erikoistilaisuuksiin. Aina ei ole helppo tietää miten viiniä tulisi säilyttää ja kypsyttää. Punaviinin säilytys on vielä hiukan vaikeampaa kuin valkoviinin. Seuraavasta löydät vinkkejä punaviinin säilytykseen. Usein parhaiten säilytykseen sopivat hyvien vuosikertojen ja tunnettujen tuottajien viinit. Tanniiniset punaviinit muuttuvat säilytyksen myötä vähemmän


GoProCasino bonus 2020 - 100% aina 200€ asti + 200 ilmaispyöräytystä\nGoProCasino Bonus 2020\nLunasta 100% bonus jopa 200€ saakka ja lisänä 200 ilmaiskierrosta kolikkopeleihin ensitalletuksella. Vain meidän linkin kautta 100 ylimääräistä ilmaiskierrosta!\nLUNASTA GOPROCASINO BONUS TÄSTÄ!\nMaan kameralle vuonna 2020 laskeutunut GoProCasino vie suomalaiset kasinopelaajat täysin uusiin sfääreihin. Virtuaalinen avaruusalus kuljettaa pelurit laajan pelivalikoiman äärelle, ja pääset viihtymään niin live-pelien kuin slottien ja raaputusarpojenkin parissa. Lunasta ennen lähtölaukausta 100% bonus jopa 200€ saakka ja lisänä 200 ilmaiskierrosta kolikkopeleihin. Täältä saat kaiken tarvittavan tiedon GoPro kasino bonuksesta ja rekisteröitymisestä!\nKasinolle rekisteröityminen vaiheittain\nOletko suomalainen pelaaja, joka haluaa astetta parempia kasinoelämyksiä ja tietysti tervetuliaisbonuksen? Jos vastasit kyllä, noudata alla olevia ohjeita ja luo käyttäjätunnus kasinolle maksutta. Tämän jälkeen voi aloittaa pelaamisen saman tien.\nKun klikkaat tämän arvostelun linkkiä, sinut viedään suoraan GoProCasino-sivuille. Sivuston yläreunassa on rekisteröitymispainike, jota napauttamalla siirryt rekisteröitymislomakkeeseen.\nLomake kysyy sähköpostia, käyttäjätunnusta ja salasanaa. Täytä vaaditut tiedot ja siirry eteenpäin.\nSeuraavassa vaiheessa GoProCasino tarvitsee joitain henkilötietojasi kuten nimen, syntymäajan ja osoitteen. Näitä tietoja ei kysellä huvin vuoksi, vaan kasinon on pystyttävä todentamaan pelaajan henkilöllisyys lakimääräysten noudattamiseksi ja vilppien estämiseksi. Turvallinen sivusto pitää sisällään SSL-salausteknologian ja 128-bittisen salauksen, joten tietojen luovuttaminen on ehdottomasti turvallista.\nSeuraavaksi on aika tehdä ensimmäinen rahatalletus, jotta GoProCasino bonus aktivoituu. Tämä onnistuu juuri luodun pelitilisi kautta. Valitse saatavilla olevista maksutavoista sinulle mieleisin ja tee talletus, niin bonus ilmestyy pelitilille.\nRekisteröityminen ja ensitalletuksen teko onnistuu myös mobiililaitteilla.\nGoProCasino ei jätä pelaajiaan yksin vaeltelemaan uudella ja tuntemattomalla kasinoaluksella vaan auttaa alkuun mukavalla bonuksella. GoProCasino bonus pitää sisällään tyypillisen 100% talletusta vastaan lunastettavan bonuksen, jolla voit saada jopa 200€. Tämän lisäksi bonukseen kuuluu 200 ilmaiskierrosta, jotka ilmestyvät pelattavaksi talletuksen yhteydessä.\nBonus on hyvä tapa lähteä tutkimaan kasinoa takataskussa ylimääräistä pelirahaa ja kolikkopelikierroksia. Kenties haluat oppia pelaamaan suosittuja pöytäpelejä ammattilaisen elkein tai vain pitää hauskaa kolikkopelien ja raaputusarpojen kanssa. Bonuksen voi käyttää luonnollisesti kohteisiin, jotka kiinnostavat itseä eniten.\nGoProCasino bonus sisältää vähimmäistalletussumman, joka on kuitenkin onneksi vain 20€. GoProCasino bonus sopiikin myös pelaajille, jotka haluavat aloittaa hillityllä panoksella ja hyötyä silti bonuksesta. Saat hyödynnettyä kaikki ilmaiskierrokset, vaikka tallentaisit vain minimisumman, mikä on mukava etu erityisesti kolikkopeleistä pitäville.\nGoPro kasino on asettanut kierrätyskertoimeksi 35. Tämä tarkoittaa, että sinun on kerrottava saamasi bonusraha tällä luvulla ja kierrätettävä kyseinen summa tietyissä kolikkopeleissä, ennen kuin voit tehdä voitonmaksuja pankkitilillesi. Sama pätee myös voittoja, jotka on saatu yllä mainituista ilmaiskierroksista – 35-kertainen kierrätys on pakollinen ennen voittojen lunastusta.\nMuista tarkistaa ehdoista, mitä pelejä kierrätyksen aikana voi pelata ja millaisilla panoksilla, sillä esimerkiksi videopokeri, blackjack tai tietyt slotit eivät kelpaa kierrätykseen. Tarjous on lisäksi voimassa vain kerran ja vain uusille pelaajille. Myöhemmin voit kuitenkin hyödyntää muita tarjouksia, joita GoProCasino tarjoaa pelaajille.\nKun olet lunastanut tervetuliaisetusi ja aloittanut pelaamisen, tämä tarkoittaa samalla, että olet alkanut edetä kasinon omassa VIP-ohjelmassa, johon jokainen pelaaja kuuluu. Ohjelmaan kuuluu seitsemän eri tasoa, joilla voi edetä kasinopelejä pelaamalla. Aina kun pääset tasolta toiselle, saat lunastaa siihen kuuluvan edun.\nTarjoukset kovenevat koko ajan tikkaita ylöspäin kiivetessä, ja lopulta pelaaja voi löytää itsensä halutulta Mestari VIP -tasolta, johon kuuluu yli 1000€ päivittäinen bonus, henkilökohtaisia tarjouksia ja kuukausittainen käteispalautus. Tämä jos mikä motivoi pelaamaan ja etenemään VIP-tasoilla siinä samalla.\nGoProCasino lupaa nostaa pelaajansa uusiin sfääreihin avaruusaluksensa kyydissä. Mutta jotta matka taittuisi mukavasti, mukaan on oltava pakattuna runsain määrin laadukasta peliviihdettä. Siksi kasino onkin koonnut sivuilleen kattavan kokonaisuuden pelejä, joihin kuuluvat kolikkopelit, pöytäpelit, live-pelit ja raaputusarvat. Tarkista missä Goprocasino bonus kierrättyy ennen kuin ryhdyt pelaamaan.\nKasinolla on reilusti yli 10 pelivalmistajaa, joiden joukkoon kuuluvat esimerkiksi maineikkaat firmat Microgaming, Thunderkick, Netent, NYX, Elk Studios, Quickfire ja Habanero. Valinnanvaraa siis riittää, eikä pelaajan tarvitse jäädä jumittamaan yhdentyyppisiin peleihin – jokaisella valmistajalla kun on oma tyylinsä ja hittipelinsä.\nKolikkopelejä GoProCasino sisältää nettikasinoille tyypillisesti sadoittain, ja pelaaja voi valikoida haluamansa pelit uusimpien joukosta, selata suosikkipelejä tai etsiä tiettyä peliä nimihaulla. Mukana on paljon huippupelejä aina Starburstista ja Gonzo’s Questista lähtien.\nPelikategorioita tutkiessa tulee pienenä yllätyksenä, että muuten niin kattavasta valikoimasta puuttuu kokonaan jackpot-osio. Suurten pottien pelejä ei nähdä tällä kasinolla lainkaan, mikä on harmillista. Mikäli GoPro kasino haluaa tarjota aidosti uudentasoisen kasinoelämyksen, sen pitäisi lisätä jättipottipelit ehdottomasti valikoimiinsa.\nMitä tulee perinteisiin pöytäpeleihin, niille löytyy kasinolta oma osionsa ja pelejä löytyy mukava määrä. Jos haluat tulla pro-pelaajaksi, kuten GoProCasino-nimikin ehdottaa, nämä pöytäpelit ovat hyvä paikka aloittaa sääntöihin tutustuminen ja omien pelistrategioiden luominen.\nPienillä panoksilla tietokonetta vastaan pelaaminen on hyvää harjoitusta, ennen kuin päätät lähteä haastamaan itseäsi live-kasinon puolelle.\nKun tunnet suosittujen pöytäpelien eli ruletin, blackjackin ja baccaratin säännöt, voit lähteä kokeilemaan interaktiivista pelaamista oikeiden vastustajien ja jakajien kanssa. GoProCasino livekasino tarjoilee rutkasti eri pelivariantteja erityisesti blackjackissa, ja pelaaja voi valita itselleen sopivimman pelipöydän kymmenien vaihtoehtojen joukosta.\nLive-pelit ovat laadultaan erinomaisia ja toimivat pätkimättä, mikä on erityisen tärkeää, ettei pelistä mene yhtään siirtoa ohi. Live-pelien pyörteisiin on helppo uppoutua pitkiksikin ajoiksi, mutta kannattaa silti muistaa, että pelaamisen pitäisi olla pelkkää hauskanpitoa eikä euron kuvat silmissä takomista.\nViimeisen pelikokonaisuuden muodostavat raaputusarvat, jotka tarjoavat kevyttä viihdettä strategiantäyteisten pöytäpelien ohella. Kuten kolikkopeleissäkin, raaputusarvoissa voitto pohjautuu arpaonneen, joten niitä voi pelata helposti turhia suunnittelematta.\nGoProCasino kattaa pelivalikoimallaan lähes kaikki kategoriat, joskin jackpot-peleistä tällä kasinolla voi vain haaveilla. Muuten viihtyminen on taattua, vaikka avaruusaluksen kyytiin hyppäisi pidemmäksikin toviksi.\nKasinotaivaalle vasta ampaissut GoProCasino bonus antaa lentävän alun uusille rekisteröityville pelaajilla, sillä pääset nauttimaan ensitalletuksella sekä 200€ bonuksesta että 100 ilmaiskierroksesta. Bonus sisältää kaikki tavanomaiset tervetuliaisbonuksen ehdot, ja bonusraha ja ilmaiskierrosten voitot on kierrätettävä 35 kertaa ennen rahojen nostamista omalle tilille.\nKasinon oma VIP-ohjelma motivoi etenemään pelitasolta toiselle, sillä huipulla odottavat ylevät edut: reilunkokoisia bonuksia siivittävät henkilökohtaiset lisäedut ja käteispalautukset, jotka maksetaan kuukausittain. VIP-tasoilla nousemisen voi aloittaa heti ensitalletuksesta alkaen.\nPelivalikoima antaa pelaajille mahdollisuuden harjoitella perinteisiä pöytäpelejä turvallisessa ympäristössä. Kun haastetta haluaa lisätä, voi siirtyä livekasinon interaktiivisten pelipöytien pariin. Lisäksi mukana on totta kai satoja kolikkopelejä ja raaputusarpoja. Ainoastaan jättipottipelien puute jäi harmittamaan, sillä ne olisivat tehneet pelivalikoimasta täydellisyyttä hipovan.\nJos olet valmis nousemaan avaruusrakettiin, sinun tarvitsee vain luoda ilmaiset tunnukset, tallettaa vähintään 10€ ja laukaista raketti matkaan. GoProCasino lupaa vielä uusiin sfääreihin myös pitää lupauksensa loppuun asti.\nHauska ja mukaansatempaava avaruusteema Jättipottipelit puuttuvat\nReilu GoProCasino bonus ilmaiskierroksilla ja pelirahalla\nKasinolle rekisteröityminen vaiheittain GoProCasino bonus GoPro kasino pelit Lopuksi


Keskustelu - Mieheni valehtelee ja salaa asioita minulta | Sana vapaa | Meidän Perhe\nMieheni valehtelee ja salaa asioita minulta\nklo 8:54 | 29.5.2012\nPitäisiköhän minun tosissani epäillä mieheni pettävän minua, vai mitä ihmettä hän selkäni takana hommaa!!? Auttakaa!! Mitä teen??\nOlemme olleet noin 10 vuotta yhdessä ja 7 vuotta naimissa. Meillä on 2 lasta. Mieheni jäi muutamia vuosia sitten ensimmäisen kerran kiinni seksilinjoille soittamisesta ja pornografisilla sivuilla käymisestä. Hän ei tunnustaudu seksiaddiktiksi, vaikka välillä sitäkin olen epäillyt.. kun ei kiinni jäämisten ja siitä seuraavien lopettamis-lupausten jälkeenkään ole voinut lopettaa seksilinjoille soittelemista. Puhelinlaskut olivat joskus hirveitä 0700-numeroihin soitettujen puheluiden vuoksi. Tämä todella vaikutti jo raha-asioihimme ja vaikutti sitäkin kautta suhteeseemme. Elämä oli hyvin stressaavaa ja ahdistavaa. Jotenkin mieheni sai nuo soittamiset lopetettua noin 2 vuotta sitten. Laitoimme yhdessä myös eston hänen puhelimeensa. Viimeiset kaksi vuotta ovat siis olleet seesteisempiä aikoja ja mieheni alkoi jo pikkuhiljaa saada luottamusta takaisin. Esto on ollut koko ajan päällä ja tarkistan aina hänen puhelinlaskunsa ettei hän ole soittanut aikuisviihde-numeroihin. Eikä sellaisista puheluista ole ollut mitään merkkiä.\nVälillä kuitenkin epäilys nostaa päätään ja kyseenalaistan hänen rehellisyyttään ja alan pelätä uusia paljastuksia ja luurankoja joita vielä järkytyksekseni voisi kaapista paljastua. Välillä mietin että ylireagoin, mutta en voi tuntemuksilleni ja epäilykselleni mitään. Hän tekee pitkää päivää töissä (mikä on normaalia, ja tiedän hänen oikeasti olevan töissä). Mutta epäilyttävä asia onkin se, että silloin tällöin hänellä ei ole töissä ollessaan puhelin päällä esimerkiksi tuntiin. Ja useimmiten näin käy silloin, kun tiedän mieheni olevan yksin töissä ilman työpariaan. Häneen ei saa yhteyttä, vaikka olisin hetkeä aikaisemmin soittanut hänelle ja hän olisi kertonut olevansa kotona esimerkiksi puolen tunnin sisällä. Kun sitten puhelin taas yhtäkkiä on päällä ja kysyn miksi välillä ei saanut yhteyttä ja puhelin oli kiinni hän väittää puhelimen olleen päällä kokoajan tai sanoo akun loppuneen ja kun en usko häntä ja pyydän esimerkiksi nähdä puheluhistorian hän usein suuttuu ja heittäytyy marttyyriksi. Joskus hän antaa katsoa puhelintaan ja toisinaan taas ei, vedoten siihen että hän on niin ärtynyt epäilyksistäni.\nEilen siis kävi taas näin. Mieheni oli koko päivän yksi töissä (ei siis voi työparilta asiaa tarkistaa). Epäilen vahvasti hänen olleen aivan muualla kuin työpaikallaan. Mieheni soitti minulle jonkin ajan kuluttua töistä tultuani ja kysyi olinko soittanut hänelle. En ollut. Hän kertoi puhelimensa olleen kiinni huomaamatta ja hän kertoi soittavansa tarkistaakseen olinko yrittänyt saada häntä kiinni ja huolestua kun puhelin oli ollut kiinni. Hän kertoi tuollon olevansa tulossa kotiin. Puolen tunnin kuluttua soitin hänelle yhteensä kolme kertaa ja hän oli koko ajan puhelimessa (pitkä työpuhelu olettaisin). Hän ei kuitenkaan soittanut takaisin ja soitin uudelleen taas noino puolen tunnin kuluttua, jolloin puhelin oli yhtäkkiä kiinni. Soitin monta kertaa seuraavan puolen tunnin aikana ja puhelin pysyi kiinni. Epäilin akun loppuneen ja odotin häntä kotiin. Häntä ei kuitenkaan kuulunut ja yhtäkkiä minulla soi puhelin (tuntematon numero). Vastasin omalla nimelläni ja luuri lyötiin heti korvaan. Epäilin heti sen olleen mieheni ja soitin hänelle. Hän vastasi lähes heti (puhelin olikin taas yhtäkkiä päällä). Vaikka paria minuuttia aikaisemmin häneen ei saanut yhteyttä. Hän kertoi olevansa kaupan pihalla (olimme sopineet hänen käyvän kaupassa tullessa). Kertoi puhuneensa kaupan pihalla työpuhelua ja väitti että puhelin ei ole ollut kiinni ja että hän ei ole soittanut minulle tuntemattomalla. Mietin vain, että miksi hän laittaa puhelinnumeron tuntemattomalle ja miksi hän laittaa sen kiinni?? Mitä ihmettä hän oikein tekee? Olen alkanut jo epäillä että hänellä on joku Prepaid-liittymä jonka hän vaihtaa aina välillä puhelimeensa pystyäkseen soittamaan seksilinjoille tms. Vai voisko hän oikeasti käydä jossakin konkreettisesti pettämässä?? Olen aivan ahdistunut tästä tilanteesta ja mulla on niin petetty olo.


Tampere Kerrostalo 86.0 m2 324000.00 € – Aninkainen Kiinteistönvälitys\nTampere Kerrostalo 86.0 m2 324000.00 €\nKauniisti remontoitu ylimmän kerroksen valoisa kolmio, jonka sijainti vesistön sekä keskustan tuntumassa on vailla vertaansa. Laadukas keittiö korkeakiiltoisine kaapistoineen sekä kivitasoineen on oikea ruoanlaittajan unelma ja käytännöllinen saareke tuo kaivattua laskutilaa. Saareke toimii myös erinomaisena tilanjakajana keittiön sekä ruokailutilan välissä.\nUpeasta eteishallista pariovien takaa avautuu poikkeuksellisen tilava olohuone, jonka lasitetulta parvekkeelta näkymät taloyhtiön sisäpihan yli Pyhäjärvelle. Ranta on kaavoitettu puistoalueeksi, joten näistä maisemista saa nauttia pitkään! Huoneisto on remontoitu vanhaa kunnioittaen mm. olohuoneen pariovet sekä väliovet henkivät 50-lukua. Kaunis parkettilattia sointuu tekstuurisen tehosteseinän kanssa upeasti yhteen.\nKodin molemmissa makuuhuoneissa on äänieristetyt ikkunat eli Hatanpään Valtatien melu ei juurikaan häiritse yöunia. Liukuovelliset vaatekaapistot makuuhuoneissa sekä vaatehuone tarjoavat reilusti kaivattua säilytystilaa. Spa-tunnelmaa henkivä kylpyhuone on kokenut täydellisen remontin vuonna 2017. Upeat, skandinaaviset materiaalivalinnat kylpyammeineen tuovat ripauksen luksusta arkeen.\nAs Oy Viinikanhovi on hyvin hoidettu 20 asunnon taloyhtiö, jossa suurimmat remontit ovat jo takanapäin, mm. käyttövesiputket, viemärit, katto sekä ikkunat eli huoletonta asumista on tiedossa. Ratinan uusi kauppakeskus runsaine palveluineen on parin minuutin kävelymatkan päässä, linja-autoasemalle ja rautatieasemalleki kävelet kymmenessä minuutissa - tänne on helppo tulla niin julkisilla kuin omallakin autolla.\nTule tutustumaan ja ihastu! Varaa oma esittelysi:\nAutopaikka/sähkö 13,50EUR/kk, saunamaksu 7EUR/vuoro\nKylpyhuone sekä pinnat remontoitu 2017\nET: maali/laatta, K: maali/laatta, OH: maali/parketti, MH1: maali, tapetti/parketti, MH2: maali, tapetti/parketti, KPH: laatta/laatta\nKaapistot, kivitaso, liesitaso/keraaminen, kiertoilmauuni, liesituuletin, allas, apk, pyykinpesukone, saareke, kalustemikro, side-by-side jääpakastinkaappi.\nAmme, suihku, pyyhekuivausteline, wc-istuin, peilikaappi, allas, allaskaappi, lattialämmitys.\nVaatehuone, vaatekaapistot, vinttikomero, kellarikomero\nAs Oy Viinikanhovi\n1989 Pihakannen saneeraus, koneellisen ilmanpoiston rakentaminen, ikkunoiden uusiminen, saunaosaston saneeraus, ovipuhelimet, talouskellarin rakentaminen1995 Käyttövesi- ja viemäriputkiston uusiminen, kaukolämpölaitteiden uusiminen2004 Katto uusittu2006 Porrashuoneiden maalaus2012 Kiinteistön poistoilmakanavien puhdistus, tarkastus ja säätötyö2016 Kylpyhuoneiden kosteuskartoitus2016-2017 Huoneistojen A5 ja A7 kylpyhuoneiden kosteusvauriokorjaukset\nTulevien korjaustarpeiden selvitys (1-5 vuotta)IV-hormien nuohous ja säätö (2018), lukostojen, asuntojen ja tuuletusparvekkeiden ovien uusinta, lämmitysverkoston perussäätö, sähkö-, antenni- ja dataverkon (yleiskaapelointi) rakentaminen, alakerran länsiseinustan kunnostus, saunan kahden ikkunan uusiminen, hissin sisustan uusiminen, talon tiilisaumojen kunnostus.


Ruokinta | Keppihevoset Wiki | FANDOM powered by Wikia\nMiksi ruokkia? Muokkaa\nJotkin keppihevosharrastajat ruokkivat hevosiaan, koska silloin toiminta vaikuttaisi aidommalta. Toisaalta keppihevosten ruokkiminen on helppoa, hepoille voi antaa vaikka lego-palikoita tai sitten voi käytää mielikuvitustaan. Hevosiakaan ei edes haittaa, vaikka niitä ei ruokkisi, tai ei aina muistaisikaan ruokkia. Osa harrastajista ei tarjoile vettä hepoilleen.\nEsimerkkejä ruuista Muokkaa\nKaurana voi käyttää havunneulasia, sahanpurua, pikkukiviä, riisiä, kellertäviä hamahelmiä, kaurahiutaleita tai oikeaa kauraa.\nKivennäisinä ja vitamiineina voi käytää esimerkiksi kuivaa hiekkaa ja siihen voi kesällä sekoittaa kukkia. Tai sitten voi sekoittaa riisimuroja, mannaryynejä ja kaikkea mitä kuiva-ainekaapista löytyy. Toki voit käyttää oikeita hevosten tai vaikkapa jyrsijöiden ruokia, mutta ne ovatkin jo sitten hintavampia.\nHyväksi todettu: kuivaa kesällä lupiinin kukkia ja murenna ne kuivina vaikkapa lasipurkkiin! tämä vitamiini näyttääkin pirteältä!\nErikoisrehuja, kuten varsarehua, saa kaikkein helpoiten mielikuvitustaan käyttämällä, yksi hyvä vaihtoehto on käyttää erilaisia jyrsijöiden nappuloita. Sitten vain rehut johonkin purkkiin ja lappu purkin kanteen.\nHeinänä voi käytää kesällä ihan ruohoa, talveksi sitä voi kuivata (pitää varoa, ettei heinä homehdu sitten talvella.) Heinänä voi käytää keltaiseksi värjättyä paperia, joka on sitten silputtu ohuiksi suikaleiksi.Toki voit myös käyttää oikeiden hevosten heiniä.\nVettä löytää lähimmästä kraanasta, voit myös kerätä sadevettä tai hakea sitä purosta/järvestä.\nRuokakupit saa helpoiten tyhjistä voirasioista, tai sitten voi ostaa pakastusrasioita. Myös tyhjät pienet pahvilaatikot käyvät. Kupit voi halutessaan myös tehdä vaikka puusta.\nHeinäverkon saa kätevästi vaikkapa täyttämällä kaupassa hedelmä- tai sipulipussina käytettävän verkon. Toki voit myös virkata verkon itse virkattavan sipulipussin ohjeella tai viritellä verkon naruista.\nRuokamitalla on kätevä mitata ruoka-annokset ja sen voi tehdä läpinäkyvästä jogurttipurkista. Merkkaa vain mitat 1/2 ja 1/4. (Voivat olla muutkin.)\nKaurojen säilytykseen sopivat pakastusrasiat. Varsinkin jos käyttää oikeaa kauraa ja talli sijaitsee vaikkapa ulkorakennuksessa tai leikkimökissä, kannattaa kaurat säilyttää astiassa johon hiiret ym. pikkujyrsijät eivät pääse käsiksi jos sattuisivat osumaan paikalle.\nÄmpärit ovat käteviä astioita säilyttää heinää ja tarjoilla vettä tarhoihin.\nHaettu osoitteesta https://keppihevoset.fandom.com/fi/wiki/Ruokinta?oldid=120


Istukan syönti ei estä masennusta | Tiede | HS\nIstukan syönti ei estä masennusta\nIstukan syönti ei estä äidin mahdollista masennusta synnytyksen jälkeen. Se ei tuo helpotusta kipuihin eikä se edistä imetystä.Yhdysvalloissa jotkut julkkikset, kuten tosi-tv-tähti Kourtney Kardashian, ovat kertoneet syöneensä oman istukkansa. Kardashian kehui siitä saatavia vitamiineja. Ilmiö on lisännyt naisten haluja syödä istukka synnytyksen jälkeen.Northwestern-yliopiston tutkimus tarkasteli kymmentä eri tutkimusta aiheesta. Yksikään niistä ei tue väitettä, että istukan syöminen raakana, keitettynä tai kapseloituna edistäisi terveyttä. Istukan syönnin mahdollisista haitoista ei juuri tiedetä. Tutkimuksen julkaisi kesäkuun Archives of Women Mental Health."Voi jopa olla riski, jos syö istukkansa ja sen jälkeen imettää. Ei ole säännöksiä siitä, miten istukka säilytetään tai valmistetaan", sanoi tutkimuksen tekijä, tohtori ja psykiatri Crystal Clark. Istukka välittää sikiölle hapen ja ravinnon äidin ruumiista. Eläinkunnassa lähes kaikki nisäkkäät syövät istukan synnytyksen jälkeen.


Qaraqoshin kristityt ovat ylpeitä uudelleen avatusta kirjastostaan | Open Doors Finland\nQaraqoshin asukkaat saavat jälleen lukea kirjoja. Kaupungin kristillinen kirjasto avattiin virallisesti uudelleen Open Doorsin kumppanijärjestön tuella. “Vanha Pyhän Shmonin kirjasto poltettiin ja tuhottiin osittain Isisin vallatessa kaupungin”, kertoo syyrialaiskatolinen kirkon pappi Duraid Barber, joka valvoi kirjaston jälleenrakentamista.\nPohjois-Irakissa sijaitsevassa Qaraqoshin kaupungissa on elänyt Niiniven tasangon suurin kristillinen väestö. Isisin vallatessa alueen kymmenet tuhannet kristityt perheet joutuivat pakenemaan. Monet löysivät turvapaikan kurdialueiden pakolaisleireiltä, osa jätti maan.\nIsis tuhosi tuhansien kristittyjen kyliä, koteja, kirkkoja ja kirjastoja. Niiniven tasangon vapautuksen jälkeen kristityt palasivat suurin toivein jälleenrakentamaan kotimaataan. Qaraqoshiinkin on palannut yli 5100 perhettä. Open Doorsin tuella oli korjattu 555 taloa tammikuun 2019 loppuun mennessä.\n“Kun palasimme kyläämme, kirjasto oli poltettu ja suurin osa kirjoista tuhottu tai varastettu. Ensin veimme säästyneet kirjat ulos. Qaraqoshin kirkon nuoret toimivat vapaaehtoisina. He ovat halukkaita tuomaan elämän takaisin kyläämme ja kirjaimellisesti pyyhkimään pölyn ja tuhkan kirjoista. Tämä on selkeä viesti maailmalle siitä, että rakastamme elämää ja uskomme kulttuurin ja sivistyksen olevan sen peruspilareita”, kertoo Isä Duraid.\nKirjasto sijaitsee paikallisessa kristillisessä keskuksessa. Siellä järjestetään myös seminaareja, taidenäyttelyitä, koulutustapahtumia sekä kirkollista toimintaa. Se nimettiin edesmenneen isä Louis Qasabin mukaan. Hänet tunnettiin hyvin lukeneena ja rakastettuna pappina Qaraqoshissa.\nPappi ajattelee myös tulevaisuutta: “Seuraava vaihe on saada internetyhteys ja digitalisoida koko kokoelma sekä laajentaa valikoimaa e-kirjoihin. Nyt e-kirjoja on vain Euroopassa. Niiden saaminen Irakiin on liian kallista. Kirjastoon on tulossa myöhemmin tietokoneita, internetyhteys ja tulostimia. Näin ihmiset voivat hyödyntää materiaalia, jota ei voida viedä kirjastosta pois.”\n“Olemme onnellisia ja ylpeitä tästä kulttuurisesta monumentista”, sanoo isä Duraid innoissaan. “Kirjasto on hyödyksi monille ja vahvistaa kulttuuriamme, mikä auttaa maamme jälleenrakentamisessa”.\nMyös Labib al Katib odottaa innolla tulevaa: “Suunnittelemme koululaisille opetusohjelmaa. Haluamme vierailla kouluissa ja kutsua oppilaita kirjastoon. Kannustamme opettajia järjestämään säännöllisiä lukuhetkiä ja -kilpailuja, jotta lapset ja nuoret rohkaistuvat lukemaan sen sijaan, että hukkaavat aikaansa.”\nAl Katib on kiitollinen heidän saamastaan avusta: “Teidän tuellanne saamme herätettyä kirjaston henkiin. Uskomme, että aina on ihmisiä, jotka välittävät toisista. En löydä sanoja ilmaistakseni kiitollisuuttani tuestanne. Pyydän, että muistatte edelleen meitä rukouksissanne, jotta saamme elää rauhassa tässä maassa.”


Poliisihallitus hylkäsi sormenjälkivaatimukseni, hallinto-oikeus harkinnassa — Janne Paalijärvi\nPoliisihallituksen sormenjälkirekisteripäätös, sivu 1/4\nPoliisihallituksen sormenjälkirekisteripäätös, sivu 2/4\nPoliisihallituksen sormenjälkirekisteripäätös, sivu 3/4\nPoliisihallituksen sormenjälkirekisteripäätös, sivu 4/4\nOlen aiemmin vaatinut sormenjälkieni poistamista poliisin passirekisteristä. Sain hiljattain päätöksen asiassa. Se oli odotettu: Rekisteritietojani ei, öh, "korjata". Vetosin vaatimuksessani Euroopan ihmisoikeustuomiistuimen (EIT) päätökseen. Päätöksen tapauksessa ranskalaismiehen sormenjälkiä ei oltu poistettu viranomaisrekistereistä, vaan jäljet jäivät sinne. EIT linjasi tämän olevan oikeudetonta ja tuomitsi Ranskan valtion päätöksessä 19522/09. Itselläni ei tällä hetkellä ole edes tätä kovan onnen passia, sillä se varastettiin minulta Brysselissä viime vuoden keväällä ammattimaisin ottein. Sydäntä oikein lämmittää tietää, että sormenjälkeni seikkailevat tällä hetkellä myös keski-eurooppalaisten rikollisjärjestöjen tietokannoissa...\nJoka tapauksessa aion nyt pureskella päätöstä hieman lisää. Ihannetapauksessa aloitan asiassa valitusprosessin hallinto-oikeuden ja korkeimman hallinto-oikeuden kautta. Tämä vaaditaan, jotta voisin tuoda asian myöhemmin Euroopan ihmisoikeustuomioistuimen käsittelyyn. Valitettavasti lakiasiat vievät rutkasti rahaa, ja Suomi on siitä jännä maa, että täällä yksityishenkilö ei saa laillisesti kerätä rahaa edes omiin lakimieskuluihinsa (kiitos vaan kovasti sinne Sisäministeriön suunnalle tästäkin). Katsotaan, kuinka asioissa käy.\nOlli Kankaanpää 1.3.2015 01:53\nJuhani Perttu 1.3.2015 02:30\nOikeutta ei saa oikeuslaitokselta. Keksi parempia keinoja. Mutta älä enään, muistanko oikein, yritit hioa sormenjälkesi pois ?\nHannu Valjakka 1.3.2015 02:46\nTsiisus sentään..lohduttaisko sua yhtään se,että niillä eurooppalaisilla rikollisjengeillä kun on vaan ne sun sormenjälkes,eikä muuta,ei nimee,kuvaa,eikä muitakaan siinä passissa olevia tietoja..eihän ole??\nTyhjän nipotusta..ymmärrän,jos joku hämärämies tai nainen nipottaa,mutt et kai sinä ole piraattiudestasi huolimatta sellainen..joten mitä väliä on ne siellä passissa tai ei.\nVille Ylitalo 1.3.2015 03:09\nNyt olet Hannu kerrankin täysin pihalla. Ehkä tällä hetkellä elämme "oikeusvaltiossa" mutta miten tulevaisuudessa? Meitä vakoillaan koko ajan yhä enemmän. Sormenjälki on helppo yhdistää kaikkeen muuhun mistä jää jäljet. Viranomaisiin ei pidä luottaa sokeasti eikä varsinkaan siihen, että tieto jää viranomaisille. Kaikki kerätty tieto antaa mahdollisuuden väärinkäytöksiin. Jacob Söderman perusteli sormenjälkirekisterin perustamista käsiteltäessä erinomaisesti miksi sellaista ei pitäisi perustaa:\n"Tässähän ei ole kysymys nyt tästä asiasta, vaan tässä on kysymys passiasetuksesta ja ihmisoikeusperiaatteesta. Ihmisoikeusperiaate yksityisyyden suhteen on kehitetty Saksassa. Se on hyvin voimakas Saksassa. Se, että se on voimakas Saksassa, johtuu siitä, kuten puheenjohtaja Kimmo Sasi usein toteaa, millä tavalla Saksa käsitteli juutalaisväestöään 1930-luvulla ja että sen vuoksi yritetään pitää nämä oikeusperiaatteet hyvinkin kirkkaina. Jos halutaan semmoista lainsäädäntöä, rekisteri rikoksen selvittämiseksi, sen pitäisi tulla tänne erillisenä asiana. Pidän edustaja Zyskowiczin puheenvuoroa erityisen loukkaavana sen vuoksi, että kun minä oli nuori lapsi ja minulle vihdoinkin avautui, mitä yhteiskunnassa tapahtui, amerikkalaiset joukot tulivat näihin keskitysleireihin ja paljastui kaikki, mitä juutalaisväestölle oli tehty, ja tämä on ollut ytimenä minulle kaikessa siinä toiminnassa, jota olen tehnyt ihmisoikeusasioiden puolesta. Ihmisoikeuksia on käsitelty ja kehitetty Euroopassa sen vuoksi. Jos edustaja Zyskowiczilla olisi ollut aikaa, niin hän olisi kuullut minun puhuvan tästä aiheesta omassa synagogassaan ja yliopiston tilaisuudessa, jossa tätä on käsitelty. Se, että yritetään selittää, että tämä minun kantani johtaisi siihen, että rikollisia ei saada kiinni, on syvästi loukkaava."\nJorma Moll 1.3.2015 08:22\nVaimo kävi uusimassa passinsa. Hänellä ei ole sormenjälkiä. Passi jäi ilman niitä. Kädet ovat muuten täysin normaalit. Luonnon oikku?\nVille Ylitalo 1.3.2015 15:11\nSormenjäljet voivat heikentyä lukukelvottomiksi useasta eri syystä. Ei tuo ihan poikkeuksellista ole.\nTopi Rantakivi 1.3.2015 13:33\nEikö ilmainen oikeusapu kelpaa? Minulla ainakin kävi hyvin, kun menin haastamaan kelvottoman työnantajan maksamaan maksamattomia palkkoja.\nTämä on tärkeä asia ja on pakko saada päätös tähän sormenjälkisotkuihin.\nMartin-Éric Racine 19.5.2015 09:52\nJätitkö lopulta valituksesi Hallinto-oikeuteen?


Tiilijulkisivu on nyt monivärinen\nTiili on materiaalina moni-ilmeinen. Tiilen värivalikoima on laaja ja lisäksi pintastruktuureita on useita erilaisia. Myös laastisauman värillä ja paksuudella on suuri vaikutus julkisivun ulkoasuun.\nYksi tämän hetken tiilitrendeistä on väriltään kirjavat julkisivumuuraukset. Toteutusvaihtoehtoja on useita. Tyypillisintä on käyttää muurauksessa valmiiksi kirjavaa julkisivutiiltä, esimerkiksi Graniitinkirjava Makasiini -tiiltä. Kirjavuutta ja kontrastia saadaan myös aikaiseksi, kun julkisivu saumataan tiilestä suuresti poikkeavalla saumavärillä, esimerkiksi musta tiili vaalealla saumavärillä. Helsingin Alppikylä on hyvä esimerkki tästä muuraustyylistä.\nLue lisää Alppikylästä ja katso alueen tiiliratkaisuista kuvattu video!\nGraniitinkirjava Makasiini on harmaankirjava tiili, jolla saadaan julkisivuilmeeseen muurattuna luontaista värivaihtelevuutta. Rouhea pintastruktuuri syventää tiilen sävyjä kauniisti.\nAsuntomessuilla esillä moniväriset julkisivut\nTulevan kesän asuntomessuilla Kouvolassa on nähtävissä eri tiilivärejä yhdisteleviä julkisivutoteutuksia. Korian Pioneeripuistossa järjestettävillä asuntomessuilla on muutoinkin nähtävillä poikkeuksellisen paljon uusia ja vanhoja tiilikohteita, onhan kyse punatiilellä rakennetusta varuskunta-alueesta, joka nyt täydentyy asumisen eri muodoilla ja ratkaisuilla.\nKokeile Wienerbergerin Retro-tiilien eri väriyhdistelmiä tiilitekstuurityökalulla.\nKesän 2019 asuntomessuilla Kouvolassa esitellään kirjavia julkisivuja. Sekä mustan- että ruskeankirjava tiilijulkisivu on yhdistelmä kolmesta eri tiiliväristä.\nKatso kymmenen hyvää syytä valita tiilijulkisivu!\nKiinnostuitko Wienerbergerin tuotteista? Ota rohkeasti yhteyttä:


Blogi – Hallituspartnerit ry\nVaikuttavuus on enemmän kuin hyvä tulos. Vaikuttava hallitustyö on ottanut huomioon riskit ja kuvannut polun haluttuun tavoitteeseen. Se on saanut aikaan organisaatiolle ja ehkä jopa ympäröivälle yhteiskunnalle merkittävän muutoksen, jonka tuloksena syntyy jotakin nykyistäkin parempaa.\nPaljon puhutaan uudesta normaalista työarjessa. Uusi normaali tuntuu muotoutuvan johonkin läsnätyön ja etätyön väliseen maastoon, niin sanottuun hybridimalliin. Esimiestyöskentely ja johtaminen ovat olleet uuden edessä, miten johtaa ja tukea, kun ihmiset eivät ole enää fyysisesti läsnä?\nUuden normaalin voittajat ja häviäjät ratkaistaan kyvyssä reagoida nopeasti ja mukauttaa toimintaa uuden toimintaympäristön ehtoihin. Murros tuo epävarmuuksia, mutta myös mahdollisuuksia viedä yritystä uudelle tasolle.


Antton Lehtosen logo voitti Vistan koulun suunnittelukilpailun | Kuntsari\n3.5.2021 | 19:05\nAntton Lehtonen sai kunniakirjan sekä sata euroa palkinnoksi logokilpailussa.\nVistan koulun yhdeksäsluokkalainen Antton Lehtonen voitti koulussa järjestetyn logon suunnittelukilpailun. Tarkoituksena oli suunnitella koulun logo, jota voitaisiin käyttää ainakin lipussa sekä oppilaskunnan hallituksen virallisissa yhteyksissä. Logosta on tarkoitus myös teettää paidat oppilaskunnan hallituksen jäsenille.\n– Meillä ei ole ollut omaa logoa aiemmin, mutta sellainen on ollut haaveissa jo pitkään, oppilaskunnan hallituksen ohjaajaopettaja Iiro Kotiranta sanoo.\nNyt koronavuonna logokilpailun järjestäminen oli hänen mukaansa hyvää yhteistä tekemistä, kun muut tapahtumat olivat vähissä.\nLogokilpailuun sai osallistua kuka tahansa Vistan koulun oppilas, niin ylä- kuin alakoulun puolelta. Osallistujia oli monta kymmentä. Näiden joukosta oppilaskunnan hallitus valitsi jatkoon kahdeksan parasta. Näistä kahdeksasta koko koulu pääsi äänestämään suosikkiaan.\nLopulta Lehtosen logo keräsi yhteensä 79 ääntä ja voitti kilpailun.\nGraafinen suunnittelu tuttua\nLehtonen kertoo, että kun kuuli logokilpailusta, osallistuminen siihen oli hänelle heti selvää.\n– Olen tehnyt muutenkin graafista suunnittelua. Tykkään kotona piirrellä ja suunnitella kaikenlaista, hän kertoo.\nMyös logon idea oli hänelle jo heti aluksi melko selvä.\n– Halusin siihen selkeän koulun siluetin mustavalkeana, hän sanoo.\nLehtonen kävi ottamassa valokuvan Vistan koulun edustasta, minkä pohjalta hän piirsi koneella koulun siluetin.\nGraafinen suunnittelu ei Lehtosella jää ainoastaan koulun logon suunnitteluun. Hänellä on nimittäin jo tulevaisuuden suunnitelmia alalla.\n– Tarkoitus olisi tehdä pienimuotoista bisnestä ja suunnitella omaa vaatebrändiä, hän paljastaa.\nHän on jo suunnitellut erilaisia printtejä, joista tarkoitus on tehdä esimerkiksi huppareita ja t-paitoja. Aluksi tuotteita on tarkoitus myydä lähinnä kavereille ja saada siitä pientä kesätyötä itselleen. Jos vaatteet saavat suosiota, saattaa hän tulevaisuudessa perustaa tuotteilleen esimerkiksi verkkokaupan. Myös logokilpailusta saadun sadan euron palkinnon aikoo hän käyttää oman mallistonsa tekemiseen.\nYhdeksäsluokkalaisen Lehtosen tulevat jatko-opinnot myös suuntautuvat alalle.\n– Olen hakenut Turkuun amikseen media-alalle, hän kertoo.\nLogoa tullaan käyttämään ainakin lipussa sekä oppilaskunnan hallituksen paidoissa.\nHieno logo !


Obey Clothing tuotteet netistä | Uudet mallistot Zalandossa\nMICRO BEANIE UNISEX - Pipo - black\nMICRO BEANIE UNISEX - Pipo - beige\nMICRO BEANIE UNISEX - Pipo - grey heather\nMICRO BEANIE UNISEX - Pipo - poseidon\nMUSHROOM GARDEN - Printtipaita - lavender\nMICRO BEANIE UNISEX - Pipo - carrot\nMICRO BEANIE UNISEX - Pipo - oil blue\nMICRO BEANIE UNISEX - Pipo - purple\nTULIP - Pitkähihainen paita - light toffee\nBOLD BEANIE UNISEX - Pipo - black\nBOLD BEANIE UNISEX - Pipo - desert sun\nMICRO BEANIE UNISEX - Pipo - orchid\nMICRO BEANIE UNISEX - Pipo - sulpur yellow\nTAG - Pitkähihainen paita - sago\nUNISEX - Pipo - heather grey\nRONEN - Collegepaita - catechu wood\nBOLD LABEL CAMP HAT UNISEX - Hattu - black\nDEXTER CARDIGAN - Neuletakki - black multi\nMARSHAL UTILITY PANT - Kangashousut - park green\nFUTURE STRIPE BEANIE UNISEX - Pipo - deep ocean\nBOLD SNAPBACK UNISEX - Lippalakki - black\nBIG BOY WEB BELT - Vyö - black\nFUTURE BEANIE UNISEX - Pipo - black\nPEACE NOW - Printtipaita - white\nICON FACE PANEL STRAPBACK UNISEX - Lippalakki - black\nMusta MallistoRuskea MallistoBeige MallistoHarmaa MallistoValkoinen MallistoSininen MallistoPetrooli MallistoTurkoosi MallistoVihreä MallistoOliivi MallistoKeltainen MallistoOranssi MallistoPunainen MallistoPinkki MallistoVioletti MallistoMonivärinen MallistoMallisto 23Mallisto 24Mallisto 25Mallisto 26Mallisto 27Mallisto 28Mallisto 29Mallisto 30Mallisto 31Mallisto 32Mallisto 33Mallisto 34Mallisto 35Mallisto 36Mallisto 37Mallisto 38Mallisto 39Mallisto 40Mallisto 41Mallisto 42Mallisto 43Mallisto 44Mallisto 45Mallisto 46Mallisto 48Mallisto 50Mallisto 52Mallisto 54Mallisto 56Mallisto 94Mallisto 96Mallisto 98Mallisto 100Mallisto 102Mallisto 104Mallisto XSMallisto SMallisto MMallisto LMallisto XLMallisto XXLMallisto Yksi koko\nObey Clothing luo rouheaa katumuotia, johon se ammentaa inspiraatiota niin punk rockin ja skeittauksen tee-se-itse-vastakulttuureista kuin populaarikulttuurista. Vaatteiden kuvituksista ja ideologiasta voi löytää myös poliittisia viestejä, joten jos haluat ottaa kantaa tyylilläsi, olet oikealla tiellä. Brändin vaatteissa on rosoa juuri riittävästi tuomaan tyyliisi "tiedän kuka olen ja pidän siitä" -asennetta.\nObey-vaatteet syntyivät taideprojektista\nMerkin tarina alkoi tarrasta. Kyseessä ei kuitenkaan ollut mikä tahansa tarra, vaan perustaja Shepard Faireyn luoma tarra vuodelta 1989, jolloin hän opiskeli Rhode Island School of Designissa. Tarra räjähti maailmanlaajuiseksi katutaidekampanjaksi, joka jatkuu vahvana vielä tänäkin päivänä. Shepardin populistinen sanoma on löytänyt uuden kanvaasin vaatteista, joita se alkoi valmistaa kaiken muun taiteen jatkoksi 2001. Tyyliltään merkin vaatteissa näkyvät vahvasti klassinen militäärivaatetus, työvaatteet sekä alakulttuurit aina punkista skeittaukseen. Suunnittelijat Mike Ternosky ja Erin Wignall jatkavat Shepardin työtä luoden yhdessä juuri sopivasti sarkasmia sisältävää muotia. Erityisesti brändin yhteistyömallistot, joita se luo lahjakkaiden katu-, tatuointi- ja musiikkiartistien kanssa, ovat tehneet vaikutuksen katumuotia ahnaasti seuraavien anti-fashion-pukeutujien piirissä. Muun muassa itse Debbie Harry on luonut ikonisen malliston Obey Clothingin kanssa. Vaikka kyseessä on vahvasti lähtökohdiltaan underground-henkinen brändi, on se löytänyt lojaalin fanikunnan myös kaupallisilta markkinoilta. Tässä onkin yksi ajankohtaisimmista brändeistä, ja sen persoonalliset vaatteet tuovat kenen tahansa tyyliin lisäsärmää.\nInspiroidu punkista ja skeittimuodista – nämä vaatteet poimimme tyyliimme\nPunk- ja skeitti-estetiikka on kuumaa kamaa muodissa, ja moni suunnittelija ammentaakin alakulttuureista asennetta luomuksiinsa. Mekin haluamme nyt lisätä hieman asennetta tyyliimme ja yhdistämme pokalla Obeyn vaatteita jopa hienostuneempaan tyyliin. Merkin vaatteissa näkyy vahvasti ysärivaikutteita, jotka ovat pinnalla muodissa ylipäätään. Tässä onkin merkki, jonka vaatteista stailistimme löytävät suosikkeja niin miesten kuin naisten tyyleihin. Väljät linjat ovat nyt se juju, ja niitä miesten valikoima tarjoilee ylisuurissa ja vajaamittaisissa farkuissa, chinoissa ja reisitaskuhousuissa. Takki on tyylin tärkein tekijä, ja valikoimasta nappaamme mukaamme uniikit farkkutakit, bombertakit ja tuulipusakat. Naisten tyyleihin lisäämme vintage-henkisiä t-paitoja, jotka toimivat niin arkisessa farkkutyylissä, rennossa väljien verkkareiden tyylissä kuin naisellisten helmojen kanssa. Sinun ei siis tarvitse olla underground, jotta voisit pukeutua tämän merkin tyylikkäisiin vaatteisiin.


Peruspalveluministeriltä outo ehdotus - ePressi\nPeruspalveluministeriltä outo ehdotus\nPeruspalveluministeri Maria Guzenina-Richardson ehdottaa, että yksityisestä terveyspalvelusta ei tulisi saada Kela-korvausta, jos sama palvelu on saatavissa myös julkiselta puolelta. Ministeri Guzenina-Richardsonin mielestä se olisi keino hallita terveydenhuoltopalvelujen yksityistämiskehitystä.\n– Ministerin esitys on ällistyttävä. Kela-korvauksen poisto johtaisi vain suurempaan epätasa-arvoon terveyspalveluiden saatavuudessa, heikentäisi kustannustehokkuutta ja huonontaisi julkisten palveluiden saatavuutta entisestään, toteaa Terveyspalvelualan Liiton toimitusjohtaja Pia Pohja.\nPieni säästö toisi isot kulut\nSuomen terveydenhuollon kokonaismenoista yksityisen terveydenhoidon sairausvakuutuskorvaukset ovat noin 6 prosenttia. Ministeri Guzenina-Richardson ohjaisi nämä rahat julkisten palvelujen kehittämiseen.\nOn kuitenkin selvää, että julkinen sektori ei pysty sairausvakuutuksesta siirtyvillä varoilla tuottamaan vastaavia palveluja. Uupumaan jäisi ainakin asiakkaiden maksama omavastuuosuus eli noin 70–75 prosenttia lääkärikäyntien sekä tutkimusten ja hoidon kustannuksista.\n– Tosiasiassa Kelan maksamat sairaanhoitokorvaukset vähentävät julkisen sektorin kustannuksia, kun osa potilaista vapaaehtoisesti hakeutuu hoitoon yksityiselle sektorille ja maksaa huomattavan suuren omavastuun. Tähän peilaten säästön sijaan Kela-korvauksen poistaminen yksityisestä terveydenhuollon palvelusta nostaisi julkisen puolen kustannuksia, sanoo Pia Pohja.\nEniten pois vanhuksilta sekä pieni- ja keskituloisilta\nKela-korvauksien poistaminen kaventaisi merkittävästi myös suomalaisten terveyspalveluiden valinnanvapautta. Vuonna 2010 Kela maksoi sairaanhoitokorvauksia 1,7 miljoonalle suomalaiselle. Eniten korvauksia saivat vanhimmat ikäryhmät. Suurimmat korvaukset maksettiin 80–84 -vuotiaille.\n– Kela-korvauksen poistaminen vaikeuttaisi erityisesti pieni- ja keskituloisten toimintavapautta sekä hoitoon hakeutumista, kun taas vaikutukset suurituloisten käyttäytymiseen olisivat vähäiset. Seuraukset olisivat hoidon tasa-arvon kannalta yksiselitteisesti kielteiset. Vaikka monikanavarahoitukseen liittyykin ongelmia, olisi toimivan sairausvakuutusjärjestelmän heittäminen romukoppaan erittäin suuri virhe, Pia Pohja toteaa.


Tiitsan kuvablogi: ...ja kerran vielä.... (ainakin) Lapasorsa\nMinttuli 3. helmikuuta 2015 klo 21.13\nOi että onkin komeat kuvat tästä tuttavallisesta sorsasta. Täälläpäin en ole nähnytkään lapasorsia, tai sitten ovat olleet niin kaukana ettei erota silmillä\nTuula Laakso 3. helmikuuta 2015 klo 22.14\nSen erottaa muista sorsista helpoiten uintiasennosta ja tavasta. lapsorsa ui nokka vedessä, koska se siinä siivilöi nokallaan pieneliötä vedestä ravinnokseen. Tuohon ainakin itse ensimmäisenä kiinnitin huomiota. On vikkelä ympäriinsä pyörivä lintu. :)) Kiitos Minttuli\nBetunia 3. helmikuuta 2015 klo 22.06\nPostaile vaan, sillä on se niin erikoisen näköinen. Eikös ole ihanaa, kun alkaa näkemään vähitellen enemmän vesilintuja? Mukavia päiviä sinulle!\nTuula Laakso 3. helmikuuta 2015 klo 22.18\nKiitos Betunia. Erikoinen tuo tosiaan on ja nyt jännätään kuinka käy keväällä. Lähteekö pesimäpaikoille, vai osuisiko mitä tapahtuu. On todellakin mukavaa, linnuillakin on ollut nyt ihan toisella lailla virtaa kun on ollut lämpimämpää. Tosin pakkasia tulee ja koviakin vielä, mutta joka päivä mennään lähemmäs kevättä. Oikein mukavia valoisia päiviä myös sinulle.\nSirpa 3. helmikuuta 2015 klo 22.41\nHienot kuvat teksteineen!!\nMinähän en erottaisi lapasorsaa muista sorsista :)\nTuula Laakso 3. helmikuuta 2015 klo 22.45\nKiitos Sirpa, kyllä sen lopulta erottaa, mutta ei se aluksi helppoa ole. ;)\nTillariina K. 3. helmikuuta 2015 klo 22.50\nMahtava kuvasarja. Voi sentään, ruoka kesyttää! :)\nTuula Laakso 3. helmikuuta 2015 klo 23.06\nNäin se on, mutta siitä nämä sorsat ovat jänniä, että kunhan kevät ja pesimäpuuhat alkavat tosissaan kiinnostaa niin vaikka ruokaa olisi tarjolla nämä kaikkoavat kuka mihinkin, eikä ole kesyyntymisestä tietoakaan.:) Nälkä vaan tekee rohkeammaksi, jotta selviää, ei tuolla ujostelemalla pärjää. Heti ne kyllä siirtyvät ulommas rannasta jos siihen vieraampi ihminen ilmestyy. Kiitos Tillariina\nTöyhtötintti 4. helmikuuta 2015 klo 5.01\nTuula Laakso 4. helmikuuta 2015 klo 10.19\nKiitos Töyhtötintti, oli se aikamoinen tilanne ;))\nseita 4. helmikuuta 2015 klo 6.51\nSehän on tullut jo niin tutuksi, että tulee paiskaamaan räpylää.\nTuula Laakso 4. helmikuuta 2015 klo 10.23\nYllätys oli täydellinen, sillä niin varovainen se on ollut. En kuitenkaan usko sen olevan uhkarohkea, sillä tuli ylös vedestä vasta kun olin yksin ja poikakin kauenpana rannasta. Kait se tulisi syömään kädestäkin jo, mutta ei olisi tarpeen ;))\naimarii 4. helmikuuta 2015 klo 7.13\nArvelen, etten ole luonnossa koskaan nähnyt lapasorsaa, vaan hyvästä kuvauksestasi päätellen luulisin tunnistavani sen. Tämä lapasorsa tarjosi sinulle itsensä kuvattavaksi oikein kiireettömästi. Arveli, että jotain sinulta sille heruu.\nSuorastaan herkullinen tuommoinen kuvaustilanne.\nTuula Laakso 4. helmikuuta 2015 klo 10.25\nTodellakin herkullinen tilanne :) Tuli vaan eteen yllättäen, mutta ehkä niin parempi. ;) Kiitos aimarii\nMustis 4. helmikuuta 2015 klo 15.49\nTuntuu hassulta että ne voivat tuolla pärjätä ja tosi tuttavallinen oli tämä tyyppi, joka tuli valokuvamalliksi ihan lähelle. Hienot kuvat olet taas taikonut, kiitoksia lapasorsa postauksistasi.\nTuula Laakso 4. helmikuuta 2015 klo 18.46\nHullultahan se tuntuu, että linnut joiden kuuluisi olla etelässä jäävät syystä tai toisesta tänne talveksi. Jopa punarinta joita tänä talvena on ollut ympäri Suomea, mutta vain yksittäisiä lintuja.\nLapasorsa ei niin yleinen ole kesälläkään ja talvipukuisena se on jo harvinaisuus. Uskomaton on luontokappaleen luottamus, se jos mikä kouraisee sydänalasta kovasti. Kiitos Mustis ja luonnollisesti seuraan tätä kaveria niin pitkään kun se on mahdollista ja kyllä niitä postauksiakin tulee. ;))\nKeskeneräinen 4. helmikuuta 2015 klo 17.17\nKas näin kesytetään villieläin. Tuo lapasorsa varmaan pärjää!\nTuula Laakso 4. helmikuuta 2015 klo 18.49\nPärjää varmasti, se on määrätietoinen ja saa olla melko hyvin rauhassa sorsien joukossa. Suuri joukko suojaa toisiaan. Tuo "kesyys" katoaa oitis kun kevät tulee ja pariutumisvietti saa vallan :)) Kiitos Keskeneräinen\nSusanna 4. helmikuuta 2015 klo 18.34\nLisää vain lapasorsajuttuja :-) Ei kyllästytä pätkääkään, päin vastoin!\nUpea kohtaaminen mahtavan linnun kanssa :-)\nTuula Laakso 4. helmikuuta 2015 klo 18.50\nKiitos Susanna. Ei kyllästytä minuakaan tuon "tähden" kuvaaminen ja seuraaminen. Aivan uskomaton luontokappale. Juttuja tulee varmasti ja toivottavasti iloisia.\nTuomontuvan Anni 4. helmikuuta 2015 klo 19.13\nUpea postaus, mie tykkään luonnosta, en vaa tiedä mihin katse on aiempina vuosina suuntinut. Nyt ku oon ykssilmä Jakkie, ny oikeen alkaa kaik linnutkin näkemään.\nSinulla on komeita kuvia, lapasorsa on miul tuntematon, mut kiva olis se nähdä luonnossakin:)\nTuula Laakso 4. helmikuuta 2015 klo 19.43\nKiitos Anni. Kerronpa sulle yhden tosi tarinan. Muutama vuosi sitten kuljin maaliskuussa sateisena päivänä puistossa kameran kanssa. Minut pysähdytti eräs vanhempi rouva koiransa kanssa ja kysyi. " Mitä sinä näet, kun minä en näe mitään kaunista ympärilläni" Näytin hänelle vanhan lehmuksen runkoa, jossa kasvoi kaunista sammalta. Sammal kimalsi sateen jäljeltä.\nHän otti minua kädestä ja katsoi sitä puunrunkoa sanoen, " en ole koskaan nähnyt tuollaista, enkä ole nähnyt koskaan joutsentakaan." Siinä vieressä joella oli seitsemän joutsenta, näytin niitä hänelle. " Olen minä noita nähnyt, mutta onko tuo joutsen".\nEmme me huomaa aina mitä luonnossa tapahtuu, kun ajatuksissamme ja kiireisinä kuljemme.\nHieno juttu, että linnut tulivat elämääsi, saat niistä paljon iloa. aoikein mukavia hetkiä löytyneen luonnon parissa sinulle.\nVikki 4. helmikuuta 2015 klo 19.15\nSait ystävän ja eräs haave toteutui!\nLaita vaan lisää, on tämä niin komea kaveri!\nTiedä vaikka päästäisi vielä tutustuman tyttöystäväänkin, joten säilytä hyvät välit :)\nTuula Laakso 4. helmikuuta 2015 klo 19.45\nParhaani teen, että välit säilyy ;) Olisikin mahtavaa jos tuonne ilmaantuisi lapasorsatyttö. Tosin ei ne tuohon jäisi, koska lapasorsat pesivät heinäisillä pikkujärvillä, mutta jos edes vilahduksen näkisi ;)) Kiitos Vikki.\nHilkka 7. helmikuuta 2015 klo 23.11\nOlet sitten saanut uuden ystävän :-) Minä ainakin tosi mielelläni katselen nnäitä kuvia joten postauksia vaan :-D\nTuula Laakso 8. helmikuuta 2015 klo 10.19\nKiitos Hilkka, kyllä näitä varmaan tulee lisää :) Oletko muuten itse käynyt katsomassa ihan livenä, siinähän se on melkein nurkallasi ;)


Mielen voimalla laulajan uralle – 7 vinkkiä unelmien toteuttamiseen – PARASTA ÄÄNELLESI\nMielen voimalla laulajan uralle – 7 vinkkiä unelmien toteuttamiseen\nJulkaistu joulukuu 31, 2018 elokuu 20, 2020 tekijä Maarit Aura\nAjatuksissa ja tunteissa on voimaa. Voimme mielemme avulla edesauttaa menestystä – tai estää sen. Onnistuminen laulamisessa ja esiintymisessä on kiinni lähes pelkästään meistä itsestämme. Psyykellä on suuri merkitys sekä yksittäisessä laulusuorituksessa että kokonaisen uran rakentamisessa. Musiikki on ammatti, johon täytyy osata valjastaa käyttöön mielen voima!\n1. Tutki unelmiasi\nJotta pääsee alkuun oman elämän luomisessa, täytyy tietää, mitä haluaa. Unelmat näyttävät tien. Voi olla, että toiveesi ovat vain epämääräisiä aavistuksia. Olet saattanut piilottaa unelmasi niin syvälle, että olet lähes hukannut ne. Tutki sisintäsi: Mikä sinut saa iloiseksi? Mistä nautit? Mitä tekisit jos et pelkäisi? Millaista elämäsi olisi, jos mikään ei rajoittaisi sitä?\nMiksi kärvistelisit olosuhteissa, josta et nauti? Aina ei tarvitse hypätä taloushallinnosta joogaopettajaksi Balille. Voit pikkuhiljaa lisätä elämääsi iloa tuovia asioita. Näin alat työstää mieltäsi ja muokata olosuhteita unelmaasi kohti.\nKun asenne on kunnossa, suuria rahamääriä ei välttämättä tarvita. Yksi unelmistani on, että jos “voittaisin lotossa”, perustaisin yhdistetyn musiikkikoulun ja musiikkistudion. Kouluttaisin ihmisiä ja antaisin heille mahdollisuuksia edetä uralla. Minulla ei ole varaa kalliiseen studiolaitteistoon ja henkilökuntaan, mutta valmennan laulajia tämänhetkisten mahdollisuuksien puitteissa. Kannustan ja neuvon asiakkaitani myös musiikin äänittämisessä ja jakamisessa (sen minkä osaan). Unelmani toteutuu tai ei, mutta ainakin nautin tämän hetkisestä toiminnasta.\n2. Kirjoita toiveesi ylös\nKirjoita unelmasi ylös tai piirrä aarrekartta. Tunnustele mikä unelmassasi on oleellista. Jos esimerkiksi haaveilet uudesta työstä, merkitse ylös palkkatoive, työn sisältö, työyhteisö ja ympäristö jne. Jos jollakin tekijällä, esimerkiksi sijainnilla, ei ole merkitystä vaan olet avoin muuttoajatukselle, jätä se kohta auki. Näin elämä pystyy järjestämään sinulle jänniä yllätyksiä.\n3. Unelmasta tavoitteeksi\nKun sinulle on selvinnyt, mitä sydämesi halajaa, tee päätös pyrkiä sitä kohti. Voit konkretisoida tavoitettasi kirjaamalla ylös aikataulun. Piirrä aikajana. Merkitse siihen, mitä haluaisit saavuttaa vuoden sisällä, 10 vuoden sisällä jne.\n4. Kuvittele haluamasi lopputulos\nKuvittele säännöllisesti sitä tilannetta, kun unelmasi on totta. Tunne, miltä tuntuu tehdä unelmien työtä, laulaa isolle yleisölle, tai mistä nyt unelmoitkaan. Mielesi alkaa uskoa, että toiveen on mahdollista toteutua. Saat energiaa työskennellä kohti tavoitettasi.\n5. Ala toimia\nÄlä odottele, että jokin ulkopuolinen taho tuo sinun unelmaelämäsi tarjottimella. Sinun itsesi täytyy ottaa askelia kohti unelmaasi. Jos etsit unelmien työtä – lähetä hakemuksia, tee linkedin-profiili, mainosta osaamistasi, verkostoidu jne. Jos haluat saada keikkaa laulajana, näytä kykysi ja tarjoa palveluitasi… Nykyään oman osaamisen esiin tuominen on helppoa ja lähes ilmaista. Periaatteessa tarvitset vain älypuhelimen, hieman osaamista ja omatoimisuutta.\n6. Käsittele sisäisiä esteitä\nMeillä on usein monia selityksiä sille, miksi unelmamme ei voisi toteutua. Yhtä tärkeää kuin uskon vahvistaminen on sisäisten esteiden purkaminen. Sisälläsi saattaa elää esimerkiksi seuraavanlaisia asenteita:\n“En ole esiintyjätyyppiä”.\n“Kukaan ei ole kiinnostunut minusta ja laulamisestani”.\n“Muut osaavat ja pärjäävät, minä en”.\nOn tärkeä tunnistaa piilevät tunteet ja odotukset. Nämä asenteet pitävät sinua kiinni luovuttamisen meiningissä. Ole itsellesi armollinen. Negatiiviset odotukset ja tunteet ovat syntyneet kun sinulla on ollut vaikeaa. Todennäköisesti et saa purettua niitä hetkessä. Hyvin mahdollisesti tulee hetkiä, kun valahdat vanhoihin uskomuksiin. Se kuuluu asiaan. Mutta älä anna pelon ja häpeän tuhota mahdollisuuksiasi elää täyttä elämää! <3\nOlen itse kokenut, että prosessiin kuuluu käsi kädessä sekä negatiivisten odotusten purkaminen, että positiiviseen lopputulokseen suuntaaminen. Toinen ilman toista ei toimi. Vanhaa negatiivista ei kannata jättää käsittelemättä, mutta siihen ei pidä jäädä vellomaan.\nMatka on tärkeämpi kuin päämäärä. Tee sitä mistä nautit ja nauti siitä mitä teet. Ilo houkuttaa luokseen positiivisia asioita. Ihmiset näkevät draivisi, kiinnostuvat ja haluavat osansa energiastasi.\nLue seuraava blogiteksti, jossa puhun esteistä unelmien toteutumisen edessä.\nKategoriassa Haasteet, Laulajan ura, manifestointi, Mielen voima, Uncategorized, UnelmointiAvainsanat ajatuksen voima, tietoinen unelmointi\nMiksi unelma laulajan urasta ei toteudu?\nYksi kommentti artikkeliin “Mielen voimalla laulajan uralle – 7 vinkkiä unelmien toteuttamiseen”\nHiltunen Marja-Liisa sanoo:\njoulukuu 31, 2018 9:40 pm\nRakentavaa itsetutkistelua; on varmasti avuksi muillekin tiensä ”kyselijöille” ja etsijöille. Kiitos!\nVastaa käyttäjälle Hiltunen Marja-Liisa Peruuta vastaus


Poliisi varautuu maasta poistettavien määrän lisääntymiseen - Rikoskartta - Rikokset, poliisien tehtävät\nPoliisi varautuu maasta poistettavien määrän lisääntymiseen | Poliisiuutinen 3.4.2018\nMaahanmuuttaja Häiriköinti Kunnianloukkaus Vahingonteko Valvonta\nKielteisten turvapaikkapäätösten saaneiden henkilöiden palautusten määrän odotetaan lisääntyvän lähitulevaisuudessa. Tällä hetkellä vastaanottopalveluiden piirissä on noin 10 000 kielteisen turvapaikkapäätöksen saanutta henkilöä, joista noin 7 000 on valittanut päätöksestään.\n– Poliisin tehtävänä on huolehtia siitä, että Suomessa ei oleskele ihmisiä, joilla ei ole siihen laillista oikeutta. Äärimmillään se tarkoittaa sitä, että poistamme henkilöt maasta, poliisiylijohtaja Seppo Kolehmainen totesi poliisin järjestämässä palautuksia käsitelleessä mediatilaisuudessa tiistaina Helsingissä.\nNopea integraatio yhteiskuntaan tai nopea paluu\n– Tämä on tärkeää myös ihmisten itsensä kannalta. Laittomasti maassa oleskelevat sekä maasta poistamista odottavat ulkomaalaiset ovat haavoittuvassa asemassa, hän sanoi.\n– Viime aikoina poliisi on keskeyttänyt lähes puolet jo valmistelluista kielteisen turvapaikkapäätöksen saaneiden palautuksista. Palautuksia keskeytetään muun muassa uusintahakemusten vuoksi, hän sanoi.\nPoliisi ei voi ottaa kantaa yksittäisiin tapauksiin\n– Erityisesti sosiaalisessa mediassa liikkuvaan yksittäistapauksia koskevaan tietoon kannattaa suhtautua lähdekritiikki huomioiden varsinkin, jos on toisen tai kolmannen käden tietojen varassa, Heikinheimo sanoi.\n– Yhdenvertaisuusvaltuutettu valvoo palautuksia ja raportoi niistä. Heillä on oikeus seurata kaikkia palautuksen vaiheita. Poliisi ilmoittaa yhdenvertaisuusvaltuutetulle etukäteen palautuksista, jotta valtuutettu voi lähettää valvojan esimerkiksi saattopartion toimintaa seuraamaan, hän totesi.\n– Käytännössä Tupa-toiminto laatii muun muassa sinne tulleiden vihjetietojen pohjalta riskiarvioita maassa olevista turvapaikanhakijoista. Mikäli riskihenkilö saa maasta poistamispäätöksen, pyrkii poliisi priorisoimaan hänen palautuksensa, Poutanen kertoi.\n– Lähes kaikki kuitenkin palautetaan tavallisilla reittilennoilla tai laivalla. Viime vuonna vain neljä prosenttia palautettiin tilauslennolla. Charter-lentoja käytetään erityisen haastavissa tapauksissa sekä silloin, kun useita henkilöitä palautetaan samaan maahan kerrallaan, Poutanen sanoi.\n– Palautus perutaan tai siirretään joko viime hetken hakemusten tai täytäntöönpanokiellon takia ja joskus myös palautettavan voimakkaan vastustamisen takia. Yhtään henkilöä ei ole kuitenkaan tähän asti jäänyt kokonaan palauttamatta kohdemaahan voimakkaan vastustamisen takia, Lintuluoto totesi.\n– Poliisin tehtävä on turvata mielenosoituksia aiheesta riippumatta. Mielenosoitus lentoasemalla on kuitenkin aina turvallisuusriski.\n– Kyseeseen saattavat tulla esimeriksi vahingonteko, kunnianloukkaus, liikenteen häirintä tai virkamiehen väkivaltainen vastustaminen, hän luetteli.\nLentomatkustajan häiriökäytös tai mikä tahansa miehistön ohjeiden noudattamatta jättäminen voidaan tulkita häiriköinniksi ja se voi tulla hyvinkin kalliiksi, jos esimerkiksi lento myöhästyy tai joutuu tekemään välilaskun.\n– Kansainvälisillä lennoilla rangaistus ei määräydy välttämättä Suomen lainsäädännön mukaan. Suomessa tyypillisesti määrätään lentoliikenteen häiritsemisestä sakkorangaistus. Monissa muissa maissa rangaistuskäytäntö on huomattavasti kovempi, Matti Tupamäki sanoi.\nYhdenvertaisuusvaltuutettu valvoo maasta poistamista\nYhdenvertaisuusvaltuutetulla on laissa säädetty tehtävä maasta poistamisen täytäntöönpanon valvojana.\n– Valvonnan tavoitteena on palauttamisten kehittäminen inhimillisempään ja perus- ja ihmisoikeuksia kunnioittavaan suuntaan. Valvojalla ei ole oikeutta puuttua yksittäisiin maastapoistoihin, vaan vaikuttaminen tapahtuu toiminnan kehittämiseen ohjaavalla raportoinnilla, yhdenvertaisuusvaltuutettu Kirsi Pimiä sanoi.\nHänen mukaansa yhdenvertaisuusvaltuutetulla on voimavaroja osallistua vain pieneen osaan palautuslentoja.\n– Poliisille annetaan valvonnan jälkeen suullista ja kirjallista palautetta. Viime vuosina valvojat ovat kiinnittäneet huomiota muun muassa valvojien tiedonsaantioikeuteen, tulkkauksen järjestämiseen, yhteydenpito-oikeuteen, lähtöajankohdasta ilmoittamiseen, palautettavien mahdollisuuteen valmistautua lähtöön ja matkatavaroiden mukaan saamiseen.\nYksityisyyden suojan ja salassapitovelvoitteiden vuoksi valtuutettu ei anna tietoja suunnitteilla olevista maastapoistoista eikä tiedota yksittäisten henkilöiden palautuksista jälkikäteen.\nMediatilaisuus striimataan ja sitä on mahdollista seurata suorana tai tallenteena Poliisin Youtube-kanavalla osoitteessa www.youtube.com/Poliisitube sekä Suomen poliisin Facebook-sivuilla osoitteessa www.facebook.com/Suomenpoliisi.\nPoliisiylijohtaja Seppo Kolehmaisen puhepdf, 11 kB\nMediatilaisuus palautuslennoista - esityksetpdf, 868,3 kB